
BUDSKAB  FRA  DET  ØVERSTE  PRÆSIDENTSKAB 

BETAL  DIN  GÆLD; 

OG  LEV" 


Præsident  Ezra  Taft  Benson 


I  en  af  kongebøgerne  kan  vi  læse  om  en  kvinde  der 
grædende  henvendte  sig  til  Profeten  Elisa.  Hendes 
mand  var  død,  og  hun  havde  en  gæld  som  hun  ik- 
ke kunne  betale.  Kreditoren  var  nu  ved  at  tage  hendes 
to  sønner  fra  hende  og  sælge  dem  som  slaver. 

Ved  et  mirakel  lykkedes  det  Elisa  at  skaffe  hende  en 
god  portion  olie.  Så  sagde  han  til  hende:  „Gå  hen  og 
sælg  olien  og  betal  din  gæld;  og  lev  så  med  dine 
sønner  af  resten"  (2  Kong.  4:1-7). 

„Betal  din  gæld,  og  lev."  Har  disse  ord  ikke  altid 
været  nyttige?  Er  dette  råd  ikke  lige  så  klogt  for  os  i 
vore  dage? 

Vi  kan  i  vise  mænds  ord  ned  gennem  tiderne  gang 
på  gang  se,  hvordan  de  holder  fast  i  visdommen  ved  at 
holde  sig  gældfri.  En  af  personerne  i  Shakespeares 
skuespil,  Hamlet,  siger:  „Vær  hverken  långiver  eller 
låntager  -  for  låntageren  mister  ofte  både  sig  selv  og 
vennen.  .  .„  (1.  akt,  3.  scene). 

Andre  har  skrevet: 

„Det  er  svært  at  være  fattig,  men  forfærdeligt  at 
være  i  gæld"  (Charles  Haddon  Spurgeon). 

„Tænk  over  hvad  du  gør  når  du  sætter  dig  i  gæld; 
du  giver  en  anden  magt  over  din  frihed"  (Benjamin 
Franklin). 

Sandhedsprincipper  ændres  aldrig 

Det  er  rigtigt  at  tiderne  er  blevet  anderledes  siden 
Franklins  tid,  men  sandhedsprincipper  og  visdom  vil 
altid  være  de  samme.  Vore  inspirerede  ledere  har  altid 
opfordret  os  til  at  holde  os  fri  af  gæld  og  leve  inden  for 
vore  midler. 

Vore  egne  pionerforældre  har  efterladt  os  en  arv  om 
sparsommelighed,  om  at  spare  op,  om  frihed  fra  gæld. 
De  ville  bestemt  også  give  os  dette  råd  i  dag:  „Betal 
din  gæld;  og  lev." 

Mange  mennesker,  som  føler  sig  trygge,  fordi  de 
regner  med  at  have  fast  arbejde,  en  fast  indkomst, 
træffer  aftaler  om  at  yde  af  deres  fremtidige  indtægt, 
uden  tanke  for  hvad  de  vil  gøre  hvis  de  mister  deres 
arbejde  eller  hvis  de  af  en  eller  anden  grund  ikke  får 
nogen  penge. 


Men  den  stigende  materialisme  giver  grund  til  end- 
nu større  bekymringer,  i  modsætning  til  forpligtelsen 
over  for  åndelige  værdier.  Vi  har  allesammen  en  ten- 
dens til  at  ville  hamle  op  med  vore  naboer,  selv  om  vi 
har  en  mindre  indtægt  end  de.  Det  er  trist  at  så  mange 
mennesker  synes  at  leve  på  denne  måde. 

VI  HAR  ALLE  SAMMEN  EN  TENDENS  TIL  AT 
VILLE  HAMLE  OP  MED  VORE  NABOER. 


Det  er  lettere  i  det  lange  løb  at  leve  inden  for  sin  ind- 
komst og  lade  være  med  at  låne  af  sine  fremtidige  re- 
server, med  mindre  det  er  strengt  nødvendigt  -  aldrig 
til  luksus.  Det  er  ikke  retfærdigt  hverken  over  for  os 
selv  eller  vort  samfund  at  være  så  tankeløs  i  sit  for- 
brug, så  vi,  den  dag  hvor  indtægten  svigter,  er  nødt  til 
at  henvende  os  til  bistandskontoret  eller  kirken  for  at 
få  økonomisk  hjælp. 

Køb  hvad  I  har  råd  til  med  de  penge  I  har 

Jeg  beder  jer  indtrængende  om  ikke  at  binde  jer  til 
en  gæld,  som  oftest  betyder  enorme  renter.  Spar  op 
nu  og  køb  senere,  og  I  vil  være  langt  forud.  I  vil  spare 


jer  selv  for  de  høje  renter  og  andre  udgifter,  og  de 
penge  I  sparer  kan  give  jer  mulighed  for  senere  at  købe 
med  væsentlige  kontantrabatter. 

Hvis  I  er  nødt  til  at  sætte  jer  i  gæld  for  at  klare  livets 
nødvendigheder  -  som  fx  ved  køb  af  et  hus  -  så  beder 
jeg  jer  mindeligt  om  at  tage  hensyn  til  jeres  indtægt  og 
købe  på  fornuftige  vilkår,  idet  I  vurderer  hvad  I  kan 
klare,  for  at  holde  jer  gældfri  og  bevare  jeres  lykke. 
Fald  ikke  for  fristelsen  til  at  købe  et  hus  der  er  langt 
mere  fordringsfuldt  eller  større  end  I  faktisk  behøver. 
Det  kan  hurtigt  blive  en  forfærdelig  byrde  at  skulle  be- 
tale termin,  især  når  der  også  skal  betales  skat  og  afgif- 
ter samt  reparationer. 

Når  jeg  ser  tilbage  på  dengang  jeg  fik  mit  eget  hus, 
så  er  jeg  taknemmelig  for  min  livsledsager,  som  var 
villig  til  at  starte  beskedent,  selv  om  hun  var  vokset  op 
i  luksus. 

Pas  på  at  du  selv  og  din  familie  ikke  kommer  til  at  stå 
ubeskyttet  på  grund  af  økonomiske  vanskeligheder. 
Udeluk  luksus,  i  det  mindste  for  en  tid,  for  at  opbygge 
en  reservekapital.  Det  er  meget  klogt  at  sørge  for  at 
børnene  kan  få  en  uddannelse  i  fremtiden  og  at  spare 
op  til  sine  gamle  dage. 

Bed  til  Herren 

Jo  mindre  familiens  indtægt  er,  jo  vigtigere  er  det  at 
bruge  hver  eneste  øre  klogt.  Fornuftig  anvendelse  af 
pengene,  og  en  opsparing,  vil  give  familien  større 
tryghed,  flere  muligheder,  en  højere  uddannelse  og  en 
højere  levestandard.  Lad  os,  hvor  det  er  muligt,  se  at 
få  betalt  vort  hus  og  sætte  penge  til  side  til  uddannel- 
se, til  nedgangstider  og  til  de  uforudsete  krisesituatio- 
ner som  fremtiden  kan  bringe. 

'PAR  JER  SELV  FOR  DE  HØJE  RENTER  OG 
ANDRE  UDGIFTER. 

PAR  OP  NU  OG  FA  EN  KONTANTRABAT. 

Det  rette  forhold  mellem  mennesker  og  velstand 
hedder  forvaltning  og  ikke  iøjnefaldende  forbrug. 

Bed  Herren  om  styrke  til  at  følge  de  råd  som  Guds 
orakler  giver.  Profeten  Amulek  sagde:  „Bed  til  (Gud) 
for  markens  afgrøder,  at  I  må  have  held  med  dem. 
Bed  for  hjordene  på  markerne,  at  de  må  formeres" 
(Alma  34:24-25). 

Illustreret  af  Kay  Stevenson 

ÆNK  OVER  HVAD  DU  GØR  NAR  DU 
SÆTTER  DIG  I  GÆLD:  DU  GIVER  EN  ANDEN 
MAGT  OVER  DIN  FRIHED ,"     (Benjamin  Franklin) 


mn 


Må  jeg  til  Amuleks  råd  tilføje  dette:  Bed  til  Herren 
for  jeres  gæld,  at  det  må  lykkes  jer  at  komme  ud  af 
den.  Bed  til  ham  om  tro  til  at  holde  jer  fri  af  gæld,  til  at 
leve  inden  for  jeres  midler.  Ja  -  „Betal  din  gæld,  og 
lev!" 

Kære  søskende,  lad  os  følge  vore  kirkelederes  råd. 
Hold  jer  fri  af  gæld!  Lad  os  først  betale  vor  tiende,  vor 
forpligtelse  over  for  vor  himmelske  Fader,  så  vil  vi  få 
lettere  ved  at  betale  gælden  til  vore  medmennesker. 
Lad  os  følge  præsident  Brigham  Youngs  råd:  „Betal  je- 
res gæld,  stift  ikke  længere  gæld,  vær  præcise  i  alle 
ting,  og  især  når  det  gælder  om  at  betale  jeres  gæld." 
(Discourses  of  Brigham  Young,  samlet  af  John  A.  Widt- 
soe,  s.  303.  Deseret  Book  Co.,  Salt  Lake  City,  1954). 

Præsident  Joseph  F.  Smith  har  tilføjet:  „I  disse  vel- 
standstider  bør  (vi)  komme  ud  af  gæld.  Hvis  vi  ønsker 
at  vokse  og  være  et  frit  folk,  da  må  I  først  ordne  jeres 
forpligtelser  over  for  Gud  og  derefter  over  for  jeres 
medmennesker"  (Evangeliske  Lærdomme,  s.  219). 

Præsident  Heber  J.  Grant  gav  dette  råd:  „Tiende  er 
et  af  Guds  bud.  Vær  ærlig  over  for  Herren  og  jeg  lover 
(de  sidste  dages  hellige)  at  de  vil  blive  velsignet  med 
fred,  velstand  og  økonomisk  sikkerhed"  (Gospel  Stan- 
dards, samlet  af  G.  Homer  Durham,  s.  60-61. 
Improvement  Era,  Salt  Lake  City,  1941). 

Kære  søskende,  vi  vil  få  fred  og  tilfredshed  i  vore 
hjerter,  dersom  vi  lever  inden  for  vore  midler.  Gud 
give  os  visdom  og  tro  til  at  følge  præstedømmets  inspi- 
rerede råd  -  komme  ud  af  vor  gæld,  og  leve  inden  for 


vore  midler  -  kort  og  godt  „betal  din  gæld  og  lev".  □ 


IDEER  TIL  HJEMMELÆRERE 

Nogle  punkter,  som  kunne  fremhæves. 

Hvis  du  synes  kan  du  fremlægge  disse  punkter  under 

dine  hjemmelærerbesøg: 

1.  Vi  sidste  dages  hellige  er  altid  blevet  tilskyndet  til 
at  holde  os  fri  af  gæld,  til  at  leve  inden  for  vore  midler. 

2.  Hvis  vi  er  nødt  til  at  stifte  gæld  for  at  imødekom- 
me livets  nødvendigheder,  så  lad  det  ske  inden  for  vo- 
re midler,  uden  at  vi  nogensinde  binder  os  til  at  skulle 
betale  høje  renter. 

3.  Lad  os  sørge  for  at  beskytte  vores  familie  imod 
økonomiske  vanskeligheder. 

4.  Lad  os  bede  om  hjælp  til  at  kunne  komme  ud  af 
vores  gæld,  til  at  leve  inden  for  vore  midler,  og  til  at 
betale  efterhånden  som  vi  køber. 

Diskussionshjælp  * 

1.  Fortæl  hvad  du  selv  mener  om  det  kloge  i  rådet: 
„Betal  din  gæld;  og  lev!" 

2.  Er  der  skriftsteder  eller  citater  i  denne  artikel  som 
familien  kunne  læse  højt  og  drøfte? 

3.  Ville  denne  samtale  blive  bedre  hvis  du  taler  med 
husets  overhoved  før  besøget?  Har  du  et  budskab  fra 
biskoppen  eller  kvorumslederen? 

BESØGSLÆRERINDERNES  BUDSKAB 


VILLIGE  TIL  AT  SØRGE  MED 
DEM,  SOM  SØRGER 

Formål:  At  vi  må  forstå  vort  ansvar  for  at  stå  til  tjeneste 
for  dem  der  har  særlig  brug  for  hjælp. 


For  nylig  fik  en  dame  et  chock,  da  hun  fik  at  vide 
at  hendes  søster  var  blevet  dræbt  ved  en  auto- 
mobilulykke. Hun  var  slet  ikke  forberedt  på  det- 
te. I  sin  sorg  skrev  denne  kvinde  i  de  følgende  måne- 
der: „Jeg  lider  stadig  -  men  det  kommer  i  bølger, 
hvorpå  jeg  føler  at  det  hele  ikke  er  nogen  nytte  til. 
Hvis  jeg  blot  kunne  få  lov  at  tale  om  min  søster  i  nogle 
få  timer,  så  tror  jeg  at  jeg  ville  få  det  bedre.  Alle  ønsker 
at  fortælle  mig  noget,  som  kan  hjælpe  mig,  men  ingen 
af  dem  har  lyst  til  at  lytte." 

Der  er  mange  forskellige  slags  sorger.  Forældre  der 
dør,  børn  der  forlader  kirken,  mænd  eller  hustruer  der 
forlader  deres  familie,  venner  eller  familiemedlemmer 
der  får  at  vide  at  de  har  en  dødelig  eller  invaliderende 
sygdom,  mennesker  der  mister  deres  arbejde  eller 
bliver  slaver  af  dårlige  vaner. 

De  fleste  af  os  vil  gerne  hjælpe,  men  de  fleste  føler 
sig  også  utilstrækkelige.  Derfor  undgår  vi  at  give  ud- 
tryk for  vores  medfølelse.  Af  en  eller  anden  grund 
skammer  vi  os  over  at  vise  vore  dybeste  følelser  eller 
ved  at  nærme  os  en  som  viser  sine  dybeste  følelser. 

Ånden  kan  vejlede  os  til  at  vide  hvordan  vi  skal  trø- 
ste mennesker  som  sørger.  Nogle  mennesker  vil  gerne 
tale  om  deres  følelser.  Andre  har  brug  for  nogen  som 
taler  til  dem.  Nogle  vil  gerne  have  besøg,  andre  fore- 
trækker at  få  lov  at  være  alene.  Her  følger  nogle  ret- 
ningslinier: 

1.  Lad  være  med  at  sige:  „Jeg  ved  præcis  hvordan 
du  har  det."  Det  er  aldrig  sandt,  selv  om  man  selv  har 
været  igennem  noget  lignende.  Det  er  langt  bedre  at 
være  parat  til  at  lytte  til  hvordan  den  pågældende  selv 
føler  det  -  eller  tie  stille,  hvis  vedkommende  foretræk- 
ker at  arbejde  sig  ud  af  sin  sorg  alene. 

2.  Det  kan  også  være  fristende  at  sige  til  en,  der  er 
ramt  af  sorg:  „Du  skal  holde  op  med  at  føle  sådan. 
Hav  tro.  Det  hele  vil  ordne  sig."  Selvfølgelig  skal  vi 
have  tro  på  at  alt  vil  ordne  sig.  Præsident  Spencer  W. 
Kimball  sagde:  „Når  vi  på  et  senere  tidspunkt  med  for- 
del kan  se  tilbage,  vil  vi  være  tilfredse  med  meget  af 
det  der  er  sket  i  vort  liv,  ting  som  syntes  os  så  vanske- 
ligt at  fatte"  (Tale  holdt  ved  Brigham  Young  universite- 


tet, 6.  december  1955.  Citeret  af  Edward  W.  Kimball  i 
The  Teachings  of  Spencer  W.  Kimball,  s.  37.  Bookcraft, 
Salt  Lake  City,  1982).  Men  troen  på  at  alt  i  den  sidste 
ende  vil  blive  godt,  fjerner  ikke  behovet  for  at  sørge. 
Selv  Jesus,  der  havde  en  fuldkommen  tro,  græd  da 
han  hørte  om  Lazarus'  død  (se  Joh.  11:35-36). 

3.  Vi  må  også  være  klar  over  at  der  følger  skyldfølel- 
ser med  en  sorg  -  minder  om  fortrydelser  over  noget 
man  sagde  og  gjorde.  Skyldfølelser  er  kun  nyttige, 
hvis  de  tilskynder  til  omvendelse.  Selv  om  vi  ikke  kan 
gøre  „det  godt  igen",  over  for  en  der  har  forladt  dette 
jordeliv,  så  kan  vi  ændre  vor  indstilling  og  belave  os 
på  at  skabe  et  bedre  forhold  i  evigheden. 

4.  Gør  noget,  selv  om  du  måske  ikke  ved  hvad  du 
skal  gøre.  Lav  et  måltid  mad.  Pas  børnene.  Lyt.  Bed. 
Bed  igen.  En  søster,  der  mistede  sin  mand,  var  så  tak- 
nemmelig for  det  som  hendes  generte  nabo  gjorde, 
selv  om  de  ikke  kendte  hinanden  særlig  godt.  Denne 
nabo  gik  ind  til  hende  og  blev  der  hele  natten  og  det 
meste  af  den  næste  dag,  lige  til  datteren  ankom.  „Hun 
sagde  ikke  særlig  meget,  men  hun  var  der  bare.  Jeg 
var  så  taknemmelig  mod  hende  -  det  ville  have  været 
forfærdeligt  at  skulle  være  alene." 

I  vor  dåbspagt  lovede  vi  at  være  „villige  til  at  bære 
hinandens  byrder"  (Mosiah  18:8).  Det  er  det  samme 
råd,  som  det  apostlen  Paulus  gav:  „Så  trøst  og  opbyg 
hverandre  indbyrdes,  som  I  også  gør"  (1  Tes.  5:11).  □ 


FORSLAG  TIL 
BESØGSLÆRERINDERNE 


1.  Tal  om  hvordan  man  kan  hjælpe  og  trøste  en  som 
er  i  nød. 

2.  Hvad  gjorde  Frelseren  for  at  trøste  dem  der  søgte 
hjælp  hos  ham?  Hvordan  kan  vi  følge  hans  eksempel? 

Se  Familieaften,  Idé-  og  håndbog,  s.  131-134  og 
s.  171-180,  hvor  der  er  supplement  til  dette  budskab. 


DELER  UD  AF  SIN  KÆRLIGHED  TIL  HERREN 

Ældste  James  E.  Fa  ust 


Ældste  Wm.  Grant  Bangerter 

De  halvfjerds'  Præsidium 


11940  var  ældste  James  E.  Faust  og  jeg  missionær- 
kammerater i  byen  Curitiba  i  det  sydlige  Brasilien. 
Vi  boede  i  et  værelse  oven  over  en  hjørnerestau- 
rant, som  lå  på  et  torv  der  hed  Praca  Zacharias. 

Den  første  dag  ældste  Faust  og  jeg  var  missionær- 
kammerater, aftalte  vi,  at  vi  ville  være  blandt  de  bedste 
i  missionen  i  vor  forpligtelse  over  for  arbejdet.  På  det 
tidspunkt  talte  han  kun  begrænset  portugisisk,  så  jeg 
tog  føringen  den  dag,  da  vi  var  ude  at  banke  på  døre. 
Som  det  var  skik  og  brug  klappede  jeg  i  hænderne  ved 
lågen  til  de  forskellige  huse,  og  forklarede  kort  vort 
formål  til  de  mennesker  der  kom  til  døren.  Vi  havde 
ingen  succes,  og  derfor  erklærede  jeg  overfor  min 


kammerat  at  det  nu  var  hans  tur. 

Da  ældste  Faust  klappede  i  hænderne,  for  at  hidkal- 
de en  i  det  næste  hus,  vendte  jeg  ryggen  til,  for  at  til- 
kendegive at  det  udelukkende  var  op  til  ham  at  skabe 
kontakt.  Da  jeg  vendte  mig  om,  stod  han  inden  for  lå- 
gen og  talte  engelsk  med  en  dame  som  sad  i  et  vindue. 
Dette  var  familien  Dedo-Veleixo  -  og  de  tilsluttede  sig 
kirken  hurtigt  efter.  Det  var  de  første  medlemmer  af 
de  nu  over  10.000  sidste  dages  hellige  i  den  by.  På  et 
tidspunkt,  hvor  en  gennemsnitsmissionær  i  Brasilien 
fandt  en  nyomvendt  for  hvert  to  et  halvt  år,  var  det  en 
succes  for  ældste  Faust  at  det  lykkedes  ham  ved  hans 
allerførste  kontakt. 

Lige  siden  har  James  E.  Faust  fortsat  påvirket  mange 
menneskers  tilværelse  og  været  dem  til  velsignelse. 
Hans  eget  liv  afspejler  den  kærlighed  til  Frelseren, 
som  han  også  følte  som  barn  og  ung,  og  som  han  også 
føler  nu,  som  medlem  af  De  tolv  apostles  Kvorum. 

„Jeg  tror  jeg  bare  har  tillid" 

Ældste  Faust  nedstammer  fra  en  pionerslægt,  han  er 
født  i  Delta,  Utah,  den  31.  juli  1920,  og  hans  forældre 
var  George  A.  og  Amy  Finlinson  Faust.  „Min  mor  el- 
skede skrifterne,  især  Mormons  Bog,"  siger  han.  „Jeg 
ville  ønske  at  jeg  vidste  lige  så  meget  om  Mormons 
Bog,  som  hun  gjorde.  Jeg  er  ikke  nået  dertil  endnu, 
men  jeg  håber  at  jeg  gør  det  -  det  er  noget  af  et  per- 
sonligt mål.  Jeg  kan  takke  hende  for  at  jeg  fik  et  vid- 
nesbyrd i  en  tidlig  alder.  Jeg  kan  ikke  huske  noget  tids- 
punkt, hvor  jeg  ikke  har  haft  et  vidnesbyrd,  et  person- 
ligt vidnesbyrd." 

Ældste  Faust,  der  er  vokset  op  med  kærlighed 
til  Frelseren,  siger  at  det  ikke  har  været  svært 


for  ham  at  tro  på  Herren  og  hans  kirke.  „Jeg  nyder  at 
betale  tiende.  Jeg  har  aldrig  fundet  det  vanskeligt  at 
acceptere  præstedømmeledernes  råd  og  lærdomme." 
Han  smiler,  „Jeg  tror,  at  jeg  bare  har  tillid." 

Familien  flyttede  så  til  Salt  Lake  dalen,  hvor  hans  far 
skulle  arbejde  som  sagfører  og  distriktsdommer.  Skønt 
George  Faust  var  en  travlt  optaget  dommer  og  medlem 
af  biskoprådet,  „tilbragte  han  megen  tid  sammen  med 
os  og  støttede  os  i  vore  sportsaktiviteter.  Han  har  al- 
drig svigtet  en  kamp,  som  nogen  af  os  var  med  til." 

Med  en  sådan  opbakning  hjemmefra  blev  Jim  Faust 
en  fortrinlig  fodboldspiller  og  sportsmand  i  gymnasiet. 
„Vi  elskede  sport.  Det  er  godt  for  selvdisciplinen." 

„Den  mest  produktive  tid  i  mit  liv" 

Men  ældste  Faust  lærte  også  selvdisciplin  på  andre 
måder.  Hans  forældre  lærte  ham  at  arbejde  og  at  påta- 
ge sig  ansvaret  for  opgaver  i  hjemmet.  „Koen  skulle 
malkes  hver  dag  -  også  til  jul,  om  søndagen  og  på  fød- 
selsdage. Og  hønsene  skulle  fodres." 

Efter  sin  studentereksamen  gik  Jim  Faust  på  Utah 
universitet  i  to  år,  hvorpå  han  blev  kaldet  på  mission 
til  Brasilien  i  1939.  Engang  ældste  Faust  og  jeg  talte  om 
vor  mission,  bemærkede  han,  at  „vi  opnåede  ikke 


James  E.  Faust  voksede  som  dreng  op  i  SLC,  var  på  mission  i  Brazilien 
i  1940,  og  var  medlem  af  et  hold,  som  løb  på  Utah  universitet  i 
foråret  1939. 


D 


ER  KOMMER  ET  TIDSPUNKT  HVOR  ET 


VIDNESBYRD  ER  ANDET  OG  MERE  END  TRO  - 


DET  HØRER  MED  TIL  DIN  SIKRE  VIDEN. 


James  E.  Faust 


meget  andet  undtagen  at  ændre  os.  Jeg  synes  at  det 
var  en  af  de  mest  produktive  og  værdifulde  tidspunk- 
ter i  mit  liv."  Sandelig  var  hans  mission  en  tid  med  ån- 
delig udvikling  og  modning.  Han  blev  perfekt  til  at  ta- 
le portugisisk  og  udviklede  evnen  til  også  at  arbejde 
med  tysk  -  det  sprog  som  de  fleste  kirkemedlemmer 
i  Brasilien  talte  på  det  tidspunkt.  Han  præsiderede 
over  de  lokale  hellige,  idet  han  var  distriktspræsident, 
og  blev  desuden  kaldet  til  lederstillinger  blandt 
missionærerne . 

1 1975,  næsten  35  år  efter  sin  mission,  vendte  ældste 
Faust  tilbage  til  Brasilien  som  assistent  for  De  Tolv,  for 
at  præsiderer  over  arbejdet  i  Sydamerika.  Med  hensyn 
til  omvendelser  og  dåb,  så  blev  denne  anden  mission 
naturligvis  meget  mere  produktiv.  „Jeg  er  taknemme- 
lig for  at  Herren  gav  mig  en 
ekstra  mulighed  for  at  ar- 


bejde på  det  sted,"  siger  han.  „Det  er  en  utrolig  per- 
sonlig tilfredsstillelse  at  se,  hvordan  Herren  har  velsig- 
net disse  mennesker  og  lande,  hvor  arbejdet  faldt  så 
vanskeligt  til  at  begynde  med." 

Fra  missionærtjeneste  til  millitærtj eneste 

Mens  den  21-årige  missionær  forkyndte  fredens 
evangelium,  blev  hans  fædreland  indblandet  i  en  ver- 
denskrig. Hans  hjemrejse  fra  Brasilien  blev  udsat  ad- 
skillige måneder,  fordi  der  ikke  var  nogen  mulighed 
for  at  komme  hjem.  Seks  uger  efter,  at  han  omsider 
var  kommet  hjem,  blev  han  indkaldt  til  millitærtj  ene- 
ste i  luftværnet. 

Han  havde,  som  hjemvendt  missionær,  mange  for- 
dele i  forhold  til  den  erfaring  almindelige  soldater  hav- 
de -  han  havde  kendskab  til  sprog,  praktisk  uddannel- 
se og  lederevner.  Han  kvalificerede  sig  til  en  officers- 
uddannelse  og  bestod  med  udmærkelse  ved  efterret- 
ningstjenesten. Da  han  kom  i  kontakt  med  andre  offi- 
cerer -  folk  med  ambitioner  og  faste  værdinormer  - 
lærte  han  at  påskønne  mennesker,  som  ikke  var  med- 
lemmer af  kirken.  Og  han  udviklede  sit  naturlige  ta- 
lent for  at  stifte  venskaber,  for  at  være  tolerant  og  for- 
stående. 

I  mellemtiden  lærte  han  Ruth  Wright  at  kende  -  han 
havde  mødt  hende  i  gymnasiet.  Under  en  10 -dages 
orlov  fra  officerskolen,  giftede  de  sig  i  Salt  Lake  temp- 
let, den  21.  april  1943.  Det  unge  par  købte  sig  en  brugt 
bil,  så  de  kunne  køre  sammen  til  det  sted,  hvor  han 
havde  sin  opgave  i  luftværnet,  og  således  at  Ruth  kun- 
ne være  sammmen  med  ham  så  meget  som  muligt.  De 
var  de  eneste  kirkemedlemmer  med  bil  -  således  som 


Ældste  Faust  som 
stavspræsident.  Familien 
Faust  i  1974:  „Når  vi  har 
nogle  øjeblikke  fri,  så 
kommer  familien  i  første 
række  af  vore  aktiviteter, " 
siger  ældste  Faust. 


Jim  og  Ruth  Faust  blev  gift  under  10-dages  orlov 
fra  hans  militærøvelse.  Ægteparret  Faust  viser 
resultatet  af  en  god  dags  fisketur  i  de  tidlige  år 
af  deres  ægteskab. 


det  var  tilfældet  ved  mange  millitærbaser  -  så  derfor 
fyldte  de  så  mange  mennesker  som  muligt  ind  i  deres 
bil,  når  de  skulle  i  kirke. 

Så  blev  Jim  forflyttet  oversøisk  -  til  steder  som  New 
Zealand,  Australien,  Tasmanien  og  Ægypten.  Som 
eneste  sidste  dages  hellig  ombord  på  et  millitærskib  i 
tre  måneder,  måtte  han  holde  søndagsmøder  helt  ale- 
ne hver  søndag.  „Man  kan  opnå  stor  åndelige  styrke, 
selv  om  man  er  helt  alene,"  siger  han.  „Hvis  man  be- 
der sine  bønner  hver  dag,  betaler  sin  tiende  og  så  godt 
man  kan,  forsøger  at  huske  at  det  er  sabbatsdag,  så  vil 
Anden  komme  og  velsigne  én  i  rigt  mål.  Det  er  en  stor 
styrke  og  trøst." 

En  yderligere  udsættelse  af  et  normalt  liv? 

Efter  tre  år  i  millitæret  var  Jim  ikke  så  sikker  på,  at 
han  ønskede  at  udsætte  en  normal  levevis  yderligere 
ved  at  vende  tilbage  til  studierne.  Det  var  nu  næsten 
seks  år  siden  at  han  forlod  universitetet  og  tog  på  mis- 
sion. Men  hans  far  opmuntrede  ham  til  at  fortsætte  sin 
uddannelse,  så  det  gjorde  han  og  fik  en  juraeksamen 
ved  Utah  universitet  i  1948. 

I  de  næste  24  år  praktiserede  James  E.  Faust  som 
sagfører  i  Salt  Lake  City  og  modtog  anerkendelse  for 


sit  arbejde.  „Jeg  har  følt  stor  tilfredsstillelse  ved  min 
profession,"  siger  han.  „Jeg  siger  til  mine  tre  drenge, 
som  alle  er  sagførere,  at  dersom  jeg  skulle  gøre  det 
om,  så  ville  jeg  gøre  nøjagtigt  det  samme  igen." 

Hvad  er  der  ved  sagførerbestallingen  der  er  så  beri- 
gende? Han  svarer:  „Det  er  at  få  løst  problemer  og  få 
tingene  til  at  køre  igen."  Han  nærede  ægte  interesse 
for  de  mennesker  han  arbejdede  for  -  og  denne  per- 
sonlige interesse  kunne  hans  klienter  mærke.  Ifølge 
hans  søn,  Marcus,  „har  han  indprentet  sine  drenge  at 
mennesker  er  vigtigere  end  ting  -  og  at  vi  må  huske  på 
dette  i  vort  arbejde". 

„En  mulighed  for  at  se  livets  omskiftelser" 

Når  ældste  Faust  ser  tilbage  på  sine  mange  års  arbej- 
de for  kirken  -  blandt  andet  som  biskop  (som  28-årig), 
som  præsident  for  Cottonwood  stav  i  Salt  Lake  (som 
35-årig)  og  som  regionalrepræsentant  -  mindes  han 
de  mange  dejlige  mennesker  han  mødte  og  de  gode 
oplevelser  han  fik.  „Dette  er  værdifulde  kaldelser,  for- 
di man  kommer  folk  så  nær.  Man  får  mulighed  for  at 
se  livets  omskiftelser,  for  at  være  med  til  at  hjælpe  folk 
med  at  klare  deres  udfordringer  og  løse  deres  proble- 
mer. Hvis  jeg  kunne  gøre  det  om,  så  tror  jeg,  at  jeg  vil- 
le bekymre  mig  mindre  om  rapporter  og  papirarbejde 
og  møder,  og  engagere  mig  noget  mere  end  jeg  gjorde 
i  menneskenes  tilværelse." 

Jim  og  Ruth  Faust  har  stiftet  varige  venskaber  henad 
vejen  -  hvad  enten  det  har  været  under  hans  mission, 
i  millitæret,  i  hans  profession  eller  ved  forskellige  op- 
gaver for  kirken.  Ældste  Faust  siger,  at  meget  af  dette 
skyldes  hans  hustru.  „Hun  har  en  utrolig  kærlighed  til 
mennesker,  er  meget  varmhjertet  og  udadvendt,"  si- 
ger han.  „Hun  hjælper  mig  til  ikke  at  overse  det,  som 
ikke  bør  overse." 

Ruth  Faust  er  et  levende  eksempel  på  lykke,  retfær- 
dighed, følelsesmæssig  stabilitet  og  hengivenhed  over 
for  evige  principper.  Når  kvinder  taler  om  at  realisere 
sig  selv,  så  ville  de  gøre  vel  i  at  se  på  hende.  Hun  er  et 
fuldendt  menneske  -  en  kristen  kvinde,  blottet  for  sel- 
viskhed. Ældste  Faust  blev  for  nylig  bedt  om  at  erind- 
re sig  det  øjeblik,  hvor  han  var  mest  stolt  af  Ruth.  Han 
svarede:  „Det  er  jeg  hver  dag!"  Og  så  tilføjede  han: 
„Hun  er  en  enestående  hustru  -  og  intet  barn  i  denne 
verden  har  haft  en  bedre  mor.  Det  er  ikke  nemt  for 
hende  at  tale  offentligt,  men  hun  har  arbejdet  på  at  læ- 
re det,  og  Herren  har  velsignet  hende.  Jeg  beundrer 
hende,  når  jeg  ser  hvordan  hun  underkaster  sig  Ån- 
den, så  Herren  kan  arbejde  gennem  hende  og  afspejle 
sig  i  hendes  liv  og  i  de  budskaber  hun  giver,  når  hun 
holder  tale." 

Et  nært  forhold  til  familien 

Da  familien  Faust  boede  i  Brasilien,  hvor  ældste 

Faust  var  tilsynsførende  for  det  sydamerikanske  områ- 
de fra  1975  til  1977,  talte  Ruth  ikke  portugisisk  til  at  be- 
gynde med.  Men  det  betød  ikke  noget.  Hun  kommu- 
nikerede gennem  kærlighed,  ved  hendes  strålende  lys 
og  opmuntrende  måde  at  være  på.  „Da  min  hustru  og 
jeg  sammen  fulgte  folket  under  denne  opgave,  kunne 
vi  se,  at  vi  havde  vundet  deres  hjerter." 

De  første  fire  år,  det  unge  par  var  gift,  fik  de  ingen 
børn.  Men  efter  megen  bøn  og  faste  og  bekymringer 
samt  en  præstedømmevelsignelse,  blev  de  velsignet 
med  deres  første  barn.  Deres  fem  børn  er  født  inden 
for  ti  år.  Nu  er  alle  gift,  og  ældste  og  søster  Faust  har 


atten  børnebørn. 

Selv  om  ældste  Faust  har  store  ansvarsopgaver 
rundt  omkring,  så  har  han  gjort  sig  til  vane  at  bevare 
et  nært  forhold  til  sin  familie.  „Jeg  har  koncentreret 
mig  om  at  være  hjemme,"  siger  han.  „Jeg  søger  mulig- 
heder for  at  engagere  mig  i  vore  børn  og  børnebørns 
tilværelse.  Det  prioriterer  jeg  højt." 

Mens  børnene  voksede  op  tilbragte  de  hver  en  tid 
sammen  med  deres  forældre  alene  -  mens  de  for  ek- 
sempel lagde  vasketøj  sammen,  arbejdede  i  haven,  tog 
på  indkøb,  sad  på  deres  fars  skød  om  aftenen  eller  blev 
puttet  i  seng. 


Ældste  James  E.  Faust  har 
tjent  som  medlem  af  De  tolvs 
Kvorum  siden  1.  oktober  1978. 
Hans  hustru  Ruth,  er  en 
imødekommende  kvinde, 
som  „er  utrolig  kærlig 
mod  mennesker,  er  meget 
varmhjertet  og  udadvendt. " 

Jim  og  Ruths  indsats  som  forældre  har  givet  rig  bo- 
nus: „Mine  børn  er  på  en  vis  måde  blevet  mine  bedste 
venner,"  siger  han.  Søster  Faust  er  enig.  „Når  vi  har 
nogle  øjeblikke  fri,  så  kommer  familien  i  første  række 
af  vore  aktiviteter." 

En  hellig  familieoplevelse 

Datteren,  Lisa,  fortæller  om  en  hellig  familieoplevel- 
se, da  et  af  hendes  børn  blev  født  med  dårligt  hjerte. 
Han  havde  et  hul  mellem  venstre  og  højre  hjertekam- 
mer, og  lægerne  sagde  at  barnet  måtte  igennem  en 
hjerteoperation  for  at  gøre  hullet  mindre.  Da  Nathan 
var  ca.  2  år  bemærkede  lægerne  at  hullet  var  årsag  til 
et  for  højt  blodtryk  i  lungerne  og  sagde,  at  han  måtte 
opereres  omgående.  „Men  min  far,  min  mand  og  min 
svigerfar  gav  Nathan  en  velsignelse  -  som  min  far  lag- 
de stemme  til.  Da  lægen  den  næste  morgen  undersøg- 
te barnet,  sagde  han  at  det  ikke  var  nødvendigt  at  ope- 
rere, fordi  hullet  var  mindre  end  det  så  ud  til  at  være 
tidligere.  Vi  ved  at  det  var  præstedømmet  der  udgjor- 
de forskellen." 

Når  Lisa  synes  at  Nathan  næsten  har  for  megen 
energi,  og  hun  ville  ønske  at  han  ville  tage  den  med 
ro,  „så  minder  far  mig  om,  at  det  er  en  velsignelse  at 
han  er  rask,  og  at  jeg  bør  være  taknemmelig  for  det". 

Da  ældste  Faust  blev  kaldet  til  at  være  generalauto- 
ritet, inviterede  han  børnene  hjem  til  en  særlig  fami- 
lieaften. Da  familien  var  samlet,  talte  han  med  dem 
individuelt,  og  gav  udtryk  for  hvor  meget  de  betød 
for  ham  og  nævnede  særlige  evner,  som  de  hver 
især  havde  fået  af  Herren.  „Så  fortalte  han  dem,  at 
han  aldrig  ville  blive  en  god  generalautoritet,  dersom 
han  ikke  først  og  fremmest  var  en  god  far,"  husker 
søster  Faust. 

„Han  sagde  til  dem,  at  han  aldrig  ville  blive  afløst 
som  far.  Han  fortalte  at  fader  kaldet  er  evigt  -  og  det 
vigtigste  af  alle."  Han  spurgte  dem  hvad  de  synes  om, 
at  han  var  kaldet  til  at  være  generalautoritet,  og  om  de 
kunne  støtte  ham.  „Naturligvis  kunne  de  allesammen 
gøre  det,"  siger  Ruth.  „Han  er  et  meget  følsomt  men- 
neske og  nem  at  holde  af. " 

„Der  er  så  meget  i  skrifterne" 

Ældste  Faust  begynder  sin  dag  klokken  5.30  med  en 
gåtur,  i  reglen  sammen  med  søster  Faust.  Før  de  flytte- 
de i  lejlighed  havde  han  altid  mindst  én  køkkenhave 
og  en  masse  blomster,  og  han  nyder  stadig  at  „få  jord 
op  under  neglene".  Han  elsker  musik,  og  lytter  ofte  til 
en  plade  fra  sin  store  samling.  Han  sang  baryton  i  mis- 
sionærkvartetter . 

Han  elsker  at  studere  skrifterne  om  aftenen  når  han 
sidder  i  sin  stol  -  „bedstefars  stol"  -  hvor  børnebørne- 
ne ofte  kravler  op  på  hans  skød  og  falder  i  søvn.  „Der 
er  så  meget  i  skrifterne,"  siger  han.  „Jeg  tror  kun  at  vi 


skummer  overfladen.  Skrifterne  må  ligge  til  grund  for 
alt  hvad  vi  gør." 

Den  6.  oktober  1972  blev  James  E.  Faust  opretholdt 
som  assistent  til  De  Tolv.  Han  blev  medlem  af  De 
halvfjerds  første  Kvorum,  den  1.  oktober  1976,  og  to  år 
senere,  den  1.  oktober  1978,  blev  han  indsat  som  med- 
lem af  De  tolvs  Kvorum. 

Da  ældste  Faust  var  præsident  for  den  internationale 
mission,  lærte  han  medlemmer  og  ikke-medlemmer  at 
kende  fra  alle  verdenshjørner.  Og  i  hans  første  konfe- 
rencetale talte  han  om  sin  store  kærlighed  til  dem: 
„Jeg  er  født  med  en  delvis  farveblindhed.  Jeg  har  lært 
at  elske  alle  mennesker  i  de  lande,  hvor  jeg  har  været 
som  missionær,  soldat  og  generalautoritet,  uden  hen- 
syn til  deres  hudfarve.  Jeg  håber  at  blive  discipel  - 
især  for  den  ydmyge,  den  undertrykte,  den  fattige, 
den  sørgende,  den  trængende  og  den  fattige  i  ånden. 
Jeg  erindrer  mig,  at  hvis  vi  glemmer  dem,  kan  vi  på  in- 
gen måde  være  Hans  disciple"  (Den  danske  Stjerne, 
apr.  1979,  s.  36). 

Et  forbillede  i  sin  interesse  for  mennesker 

I  alle  sine  kaldelser  har  ældste  Faust  været  et  forbille- 
de i  sin  interesse  for  mennesker.  Han  kan  ofte  huske 
navne  og  ansigter  på  mennesker,  som  han  tidligere 
har  mødt.  Han  har  en  særlig  evne  til  at  nære  ægte  kær- 
lighed og  personlig  interesse  for  folk  -  og  give  udtryk 
for  det.  Når  han  har  besøgt  en  stav  eller  et  land, 
husker  han  specielt  de  mennesker  som  bor  der. 

Som  en  af  Herren,  Jesu  Kristi  apostle,  bærer  han  be- 
vægende, magtfulde  vidnesbyrd.  „Ingen  er  nogensin- 
de kommet  til  denne  kaldelse  med  en  større  fornem- 
melse af  utilstrækkelighed  end  jeg  i  dette  øjeblik,"  sag- 
de han  for  ni  år  siden,  som  nyt  medlem  af  kvorummet. 
Men,  sagde  han,  „et  hovedkrav  for  det  hellige  apostel- 
skab er,  at  være  et  personligt  vidne  om  at  Jesus  er  Kri- 
stus og  den  guddommelige  Forløser.  Måske  kan  jeg 
alene  på  det  område  kvalificere  mig.  Denne  sandhed 
er  jeg  blevet  gjort  bekendt  med  gennem  Guds  Ands 
ubeskrivelige  fred  og  kraft"  (Den  danske  Stjerne, 
apr.  1979,  s.  36). 

Han  var  i  sandhed  velkvalificeret  til  dette  embede. 
„Jeg  føler  at  jeg  lærte  Frelseren  at  kende  før  jeg  kom 
ind  i  De  tolvs  Råd,"  siger  han.  „Kaldelsen  til  det  hel- 
lige apostelembede  er  en  varm,  åndelig  oplevelse  og 
fortrøstning." 

Ældste  Faust  føler  stærkt  vigtigheden  af  sin  forplig- 
telse og  siger:  „Jeg  har  aldrig  følt  mig  tilstrækkelig  i 
denne  opgave.  Jeg  får  ustandselig  udfordringer.  Men 
jeg  elsker  det  fantastiske  broderfællesskab  og  føler  mig 
meget  knyttet  til  kvorummet. 

Mine  følelser  for  dette  arbejde  går  ud  over  dette  liv. 
Der  kommer  et  tidspunkt  hvor  et  vidnesbyrd  er  andet 
og  mere  end  tro  -  det  hører  med  til  din  sikre  viden. 
Det  vidunderlige  ved  det  hele  er  -  at  det  er  sandt!"  □ 

SAND,  HAV  O  G  E1 

CLARK  KELLEY  PRICES  FORTÆLLEKUNST 


Fortællekunsten 
har  altid  været 
magtfuld.  Og  når 
sidste  dages  hellige  for- 
tæller deres  historier 
om  tro,  så  har  det  altid 
været  kunst. 

På  øerne  i  Stillehavet 
-  især  i  Tonga,  Samoa 
og  på  Fijiøerne  findes 
der  mange  mindeværdi- 
ge historier  om  tro. 

Clark  Kelley  Price  er 
kunstner  og  tidligere 
missionær  i  Tonga.  Han 
bor  i  Star  Valley  i  Wyo- 
ming, med  sin  hustru 
og  deres  fem  børn.  De 
fem  malerier,  som  er  af- 
trykt i  denne  artikel,  be- 
retter historierne  om  be- 
gyndelsen og  fortsættel- 
sen af  missioneringen  i 
Tonga,  Samoa  og  på  Fi- 
jiøerne.  I  dag  er  der  på 
disse  øer  tilsammen 
over  140  ward,  22  stave, 
2  templer  og  ca.  100.000 
kirkemedlemmer . 

1.  „Påbegynd 
arbejdet" 

I  december  1862  forlod 
to  indfødte  ældster  fra 
Hawaii,  Kimo  Belio  og 


Samuela  Manoa,  deres 
fædreland  for  at  rejse  til 
Samoa  som  missionæ- 
rer. Ældste  Belio  blev 
syg  og  døde  senere.  Ar- 
bejdet blev  ikke  fortsat 
før  i  1888,  hvor  ældste 


Joseph  H.  Dean  og  hans 
hustru,  Florence,  sejle- 
de til  Aunuu  -  som  vist 
på  billedet  -  hvor  de  an- 
kom den  21.  juni  sam- 
me år.  Manoa  fortsatte 
sin  mission  ved  Deans 
ankomst. 

Ældste  Dean  ses  her 
med  sin  søn,  Jasher 
Henry  på  4  måneder,  på 
armen,  mens  søster  De- 
an går  fra  borde,  hjulpet 


af  den  indfødte  søster 
som  blev  gift  med  æld- 
ste Manoa.  To  unge  sa- 
moanere bærer  deres 
kufferter  i  land,  mens 
solens  stråler  når  gen- 
nem skyerne  over  ha- 

vet,  som  et  tegn  på  be- 
dre tider  for  de  nyan- 
komne -  både  fysisk  og 
åndeligt. 

2.  „Mødet  med 
Tongas  konge" 

Tre  år  efter  at  det  gen- 
givne evangelium  var 
kommet  til  Samoa,  blev 
missionærer  sendt  fra 
Samoa  til  Tonga  for  at 


forkynde  evangeliet 
der.  Den  16.  juli  1891 
indledtes  missionerin- 
gen ved  allerførst  at  be- 
søge kong  George  I  (Si- 
aose  Tupou  I),  for  at  få 
tilladelse  til  at  undervi- 


se hans  folk  i  evangeli- 
et. Her  ses  ældsterne 
Brigham  Smoot  og  Alva 
John  Butler  (som  giver 
hånd)  sammen  med  en 
tolk  for  at  besøge  kon- 
gen. De  giver  ham  et 
eksemplar  af  „Trosartik- 
lerne", som  tolken 
oversætter  til  tongansk. 
Derefter  udtrykker  kon- 
gen glæde  og  tilfreds- 
hed med  de  kristne  lær- 


domme deri.  Han  byder 
ældsterne  velkommen 
og  ønsker  dem  held  og 
lykke,  idet  han  fortæl- 
ler, at  hans  folk  frit  kan 
tilslutte  sig  en  hvilken 
som  helst  kirke  de  har 
lyst  til.  Selv  om  George 
er  konge  er  han  klædt 
meget  enkelt.  Han  bæ- 
rer en  tupenu  rundt  om 
livet.  Over  denne  al- 
mindelige klædedragt 
har  han  en  ta'ovala,  som 
er  det  traditionelle  tegn 
på  respekt.  Det  er  en 
vævet  kappe  der  holdes 
på  plads  i  taljen  af  sno- 
re, lavet  af  kokosfibre. 

3.  „Fiskerne" 

Vor  tids  tonganske  æld- 
ster  ankommer  til  et  nyt 
arbejdsområde  i  fisker- 
både, som  ses  i  bag- 
grunden. De  barfodede 
ældster  er  klædt  i  de 
indfødtes  tupenu  og 


ta  'ovalas,  hvide  skjorter 
og  slips,  og  over  skuld- 
rene har  de  deres  fala 
måtte,  som  de  sidder  på 
og  sover  på.  Her  har  de 
alle  deres  ejendele  - 
blandt  andet  også  deres 
tøj  og  sengetøj,  som  er 
rullet  ind  i  denne  måtte, 
og  det  tager  de  med  sig 
overalt  hvor  de  går.  I 
kurvene  har  de  deres 
standardværker  og 
pjecer. 

4.  „  Ældste n  og  den 
rige  mand" 

Den  unge  mand  på  det- 
te maleri  forestiller  æld- 
ste John  E.  Groberg, 
som  nu  er  medlem  af 
De  halvfjerds'  første 
kvorum  -  som  ung  mis- 
sionær på  disse  øer  fra 
1954  til  1957.  Historien 
som  skildres  her  vedrø- 
rer båden  i  horisonten. 
Bådens  ejer  er  en  rig  og 
verdslig  udlænding, 
som  er  kommet  til  øen 
for  at  udnytte  de  tro- 
skyldige indfødte.  Mis- 
sionæren forsøger  at 
trøste  en  ældre  indfødt, 

men  dermed  får  han  en 
grundig  lektie.  Missio- 
næren begynder:  „Det 
gør  mig  ondt.  .  .„  for 
den  skade  dette  verdsli- 
ge menneske  har  gjort 
folket.  Men  den  ældre 
bror  afbryder  ham  og  si- 


ger: „Ja,  det  gør  også 
mig  ondt  for  den  stak- 
kels mand.  Hans  fattig- 
dom er  så  bedrøvelig," 
hvilket  antyder  at  den 
sande  rigdom,  som 
øens  folk  har,  ikke  kan 
fratages  dem,  selv  om 
den  ikke  værdsættes  af 
dem  der  kun  tænker  på 
materielle  goder. 


5.  „Portræt  af 
kunstneren  som 
missionær" 

Kunstneren  har  malet 
sig  selv  og  sin  kamme- 
rat (i  Ostindien)  -  hvor 
de  underviser  en  lands- 


byfamilie  på  Fijiøerne, 
hvor  han  tjente  som 
missionær  fra  1964  til 
1966.  De  små  hytter  i 
landsbyerne  var  umøb- 
leret og  i  reglen  opdelt  i 
to  værelser.  De  under- 
viste for  det  meste  land- 
mænd og  fiskere  ved 
skæret  af  en  enkelt  lyg- 
te. D 

Umiddelbart  efter  min  omvendelse  til  Jesu  Kri- 
sti Kirke  af  Sidste  Dages  Hellige  fik  jeg  min 
patriarkalske  velsignelse.  Her  blev  jeg  rådet 
til  at  gøre  mit  genealogiske  arbejde.  Det  overraskede 
mig,  eftersom  jeg  er  sort  og  altid  havde  betragtet  det 
som  håbløst  for  mig  at  søge  min  slægt.  Hvordan  var 
det  muligt  for  mig  at  finde  optegnelser  om  mine  for- 
fædre? Slaver  blev  kun  optegnet  som  ejendele  uden 
navn. 

Trods  manglende  erfaring,  tid  og  penge  til  at  foreta- 
ge en  detaljeret  undersøgelse,  så  havde  jeg  fået  en  pa- 
triarkalsk velsignelse,  hvori  jeg  blev  opfordret  til  at  fin- 
de optegnelser  over  mine  forfædre  og  sørge  for  at  der 
blev  udført  tempelarbejde  for  dem.  Og  derfor  gik  jeg  i 
gang. 

Efter  måneder  med  nedslående  resultater  af  mine 
undersøgelser,  havde  jeg  en  nat  en  drøm.  I  drømmen 
fik  jeg  overrakt  det  fotografi  af  min  tipoldemor,  der 
hang  på  væggen  i  vores  dagligstue.  Jeg  havde  allerede 


forgæves  søgt  efter  hendes  optegnelse.  Men  drømmen 
var  så  levende  for  mig,  at  jeg  den  følgende  dag  kigge- 
de mere  interesseret  på  dette  billede,  og  spekulerede 
på  hvad  det  kunne  give  mig,  og  hvorfor  jeg  havde  set 
det  i  en  drøm. 

Den  dag  vendte  jeg  mange  gange  tilbage  til  billedet. 
Ganske  langsomt,  men  sikkert,  blev  jeg  inspireret  til  at 
skrive  til  arkiverne  i  Mississippi  og  indhente  oplysnin- 
ger. Jeg  synes  ikke  at  der  var  nogen  logik  i  det,  men 
jeg  fulgte  inspirationen. 

En  uge  senere  fik  jeg  en  kopi  af  en  folketællingsliste 
som  bekræftede  min  tipoldemors  fødselsdag,  foruden 
alle  de  oplysninger  jeg  havde  brug  for.  Nu  glæder  jeg 
mig  til  at  udføre  de  frelsende  ordinancer  for  hende  i 
Atlantatemplet.  Når  jeg  har  set  på  dette  billede  i  min 
stue,  så  har  jeg  kun  haft  øje  for  min  tipoldemor.  Nu 
minder  det  mig  om  engang  hvor  jeg  syntes  at  det  var 
umuligt  for  mig  at  finde  oplysninger  om  mine  forfæd- 
re, og  der  blev  vist  mig  en  udvej.  □ 


PA  JAGT  EFTER 

MINE  SORTE 

FORFÆDRE 


Carol  Batey  -  som 
fortalt  til  Brad  Wilcox 


LIGELIG  TID 


Lindsay  R  Curtis 


Jeg  var  troende,  men  det  var  før 
jeg  studerede  videnskab.  Nu  tror 
jeg  ikke  længere  på  kirken/'  sagde  en  lægestude- 
rende som  jeg  læste  sammen  med. 
„Jeg  ved  at  du  har  brugt  utallige  timer  på  at  studere  vi- 
denskab/' svarede  jeg,  „men  hvor  meget  har  du  stu- 
deret skrifterne?" 

„Dem  har  jeg  ikke  læst  siden  jeg  var  dreng,"  sagde 
han. 

Præsident  Harold  B.  Lee  fortalte  ofte  om  en  mand, 
som  havde  hørt  rygter  om  en  mystisk  person  der  viste 
sig  for  tempel  tjenerne,  for  at  advare  dem:  „Du  må  hel- 
lere skynde  dig  at  samle  et  forråd  af  fødevarer  for  et  år 
eller  to  eller  tre,  for  der  vil  komme  en  tid,  hvor  der  ik- 
ke vil  blive  fremstillet  noget  som  helst  mad." 

Manden  spurgte  præsident  Lee  hvad  han  mente  om 
det.  Præsident  Lee  sagde:  „Var  du  med  til  aprilkonfe- 
rencen?" 

„Nej,  jeg  kunne  ikke  komme." 

„Nå,  men  så  har  du  sikkert  læst  konferencetalerne 
om  det  Brødrene  sagde,  ikke?" 

„Nej,  det  har  jeg  ikke." 

„Nå,"  sagde  præsident  Lee,  „til  denne  konference 
gav  Herren  en  åbenbaring  om  forråd  af  fødevarer. 
Hvordan  i  alverden  skal  Herren  få  fortalt  dig  hvad  han 
ønsker  du  skal  gøre,  hvis  du  ikke  er  til  stede  når  han 
siger  det,  og  du  ikke  giver  dig  tid  til  at  læse  det,  når 
det  er  blevet  sagt?"  (Harold  B.  Lee:  „The  Place  of  the 
Living  Prophet,  Seer,  and  Revelator",  tale  afholdt  ved 
Brigham  Young  universitetet  i  Provo  den  8.  juli  1964  til 
seminar-  og  institutfunktionærer). 

Udvikl  og  styrk  din  tro 

Et  vidnesbyrd  er  noget  levende.  Man  kan  ikke  for- 
vente at  kunne  holde  det  i  live,  hvis  det  gennem  læn- 
gere tid  ikke  har  fået  sol,  vand  eller  er  blevet  passet. 
Ved  vore  kirkemøder  får  det  frisk  vand  og  sol,  her  bliv- 
er troens  sæd  passet  og  opmuntret  til  at  vokse  og  blive 


stærkere.  Standardværkerne  er  også 
en  kilde  til  daglig  næring.  Frelseren 
sagde:  „I  ransager  skrifterne,  fordi,  det  er  dem,  som 
vidner  om  mig"  (Johannes  5:39). 

Vi  understreger  hvor  vigtigt  det  er  at  undersøgere 
læser  Mormons  Bog  for  at  opnå  et  vidnesbyrd  om  dens 
sandhed  og  således  bekræfte  at  Joseph  Smith  var  en 
Guds  profet.  Men  det  er  lige  så  nødvendigt  at  læse  og 
læse  Mormons  Bog  for  at  holde  vort  vidnesbyrd  i  live. 

Løftet  om  at  hvis  vi  vil  læse  og  bede  om  Mormons 
Bog  af  et  „oprigtigt  hjerte  og  med  fast  fortsæt  samt 
med  tro  på  Kristus,  da  vil  han  åbenbare  sandheden 
deraf  for  (os)  gennem  den  Helligånds  kraft"  (Moroni 
10:4)  -  og  det  gælder  hver  gang  vi  læser  bogen.  Vi  er 
nødt  til  at  forny  og  styrke  vore  vidnesbyrd. 

Hvis  vi  ønsker  at  kende  Guds  ord,  så  er  vi  nødt  til 
flittigt  at  ransage  det,  som  Herren  har  sagt  til  os  gen- 
nem sine  profeter. 

Forbløffet  over  profetens  visdom 

En  verdensberømt  læge  og  professor  ved  en  fremstå- 
ende skole  for  medicinstuderende,  kom  ind  på  mit 
kontor,  da  jeg  kun  havde  været  missionspræsident  en 
måned  eller  to.  „Præsident,"  sagde  han,  „jeg  vil  gerne 
tilslutte  mig  jeres  kirke.  Jeg  ved  allerede  at  den  er 
sand,  men  jeg  vil  først  lige  spørge  om  noget:  Kan  jeg 
være  en  god  sidste  dages  hellig  og  stadig  være  en  god 
læge?" 

Jeg  forsikrede  ham,  at  jeg  aldrig  havde  haft  nogen 
konflikt  mellem  mit  arbejde  og  min  forpligtelse  som  en 
Herrens  tjener.  Så  spurgte  jeg  ham:  „Doktor,  hvad  fik 
Dem  til,  med  Deres  videnskabelige  baggrund,  at  ac- 
ceptere Joseph  Smiths  historie?" 

„Jeg  må  indrømme  at  den  historie  lød  helt  utrolig  for 
mig  i  første  omgang,"  sagde  han.  „Men  så  tænkte  jeg, 
at  hvis  denne  mand,  Joseph  Smith,  virkelig  var  en  pro- 
fet, så  ville  hans  værk  bevise  denne  kendsgerning.  Jeg 
fortsatte  med  at  læse  og  studere  alt  hvad  jeg  kunne 

finde,  som  Joseph  Smith  har  skrevet. 

Jeg  blev  forbløffet  over  al  den  visdom,  som  denne 
ulærde  unge  mand  fremviste,  i  den  korte  tid  han  leve- 
de. Han  kunne  bestemt  ikke  have  nedskrevet  noget  af 
det  hvis  ikke  han  var  det  han  påstod  at  være  -  en 
Guds  profet!  Kun  Gud  kunne  have  været  hans  forelæ- 
ser." 

Jeg  kunne  ikke  lade  være  med  at  stille  det  spørgsmål 
som  hænger  naturligt  sammen  med  mit  første  spørgs- 
mål: „Hvordan  brugte  De  Mormons  Bog?" 

Hans  svar  var  logisk:  „Jeg  læste  den  og  satte  den  på 


prøve"  (se  Moroni  10:4),  sagde  han.  „Kender  I  nogen 
bedre  forklaring  end  den  Joseph  Smith  gav?" 

Det  er  os  der  skal  prøves,  ikke  skrifterne 

Hans  svar  sammenfattede  for  mig  en  fundamental 
forudsætning:  Det  er  ikke  Mormons  Bog  og  de  andre 
standardværker  der  sættes  på  prøve.  Det  er  os.  Beviset 
på  deres  guddommelighed  ligger  i  dem.  Men  vidnes- 
byrdet om  sandheden  i  dem  er  vort,  ganske  enkelt  for- 
di vi  læser  dem  under  bøn. 

Vi  har  også  i  Stjernen  hver  eneste  måned  aktuelle 
befalinger  og  budskaber  fra  vor  profet  og  andre  gene- 
ralautoriteter. Hvis  vi  ønsker  at  kende  Herrens  sind  og 
vilje  med  os,  hans  folk,  så  kan  vi  finde  yderligere 
inspiration  her. 

Alt  for  ofte  er  folk  uenige  med  kirken  om  en  regel 
eller  går  imod  den,  uden  at  bryde  sig  om  at  se,  hvad 
Herren  har  åbenbaret  om  det  pågældende  emne.  Hvis 
vi  virkelig  ønsker  at  kende  tingene  som  de  er  -  sand- 
heden, så  vil  vi  med  Andens  hjælp  studere  det  råd, 
som  vi  har  fået  af  vore  generalautoriteter  og  rette  os 


efter  det. 

I  har  måske  allerede  læst  det  i  skrifterne  -  adskillige 
gange.  Men  i  disse  urolige  tider  har  vi  brug  for  at  ople- 
ve denne  frydefulde  fornemmelse  det  er  at  få  sit  vid- 
nesbyrd styrket  og  sin  tro  fornyet.  Vi  er  nødt  til  at  give 
Herren  tid  til  at  gøre  dette  i  vort  liv. 

„Og  gennem  den  Helligånds  kraft  kan  I  kende  sand- 
heden i  alle  ting"  (Moroni  10:5).  Jeg  giver  jer  en  ud- 
fordring til  ofte  at  fornemme  Helligåndens  kraft  i  jeres 
liv,  samtidig  med  at  I  gør  jer  til  vane  at  læse  i  skrif- 
terne. 


Min  nabo,  Glenna,  var  i  sandhed  en  smuk  - 
yndefuld  og  imødekommende  kvinde. 
Hendes  liv  syntes  så  fyldt  med  løfter:  Hun 
havde  en  kærlig  mand,  seks  små  børn,  mange  talenter 
og  velsignelser  og  en  dyb  tro.  Men  Glenna  havde 
kræft  og  skulle  dø. 

I  modsætning  hertil  var  min  bedstemor  ikke  længere 
sig  selv.  Hun  havde  en  fremskreden  gigt,  som  gjorde 
at  hun  havde  smerter  ved  enhver  bevægelse.  Hun 
havde  åreforkalkning  og  havde  haft  flere  hjerneblød- 
ninger, og  det  betød  at  denne  intelligente,  omsorgsful- 
de kvinde  var  blevet  gnaven,  krævende  og  usikker  på 

sig  selv.  Hun  levede,  men  var  mentalt  forvirret  og  ti- 
den betød  ikke  noget  for  hende.  Hun  blev  nemt  des- 
orienteret og  kunne  knap  nok  huske  sin  afdøde  mand 
eller  sit  tidligere  liv. 

Glenna,  som  blev  revet  væk  mens  hun  kunne  leve 
fuldt  ud,  og  bedstemor,  hvis  legeme  overlevede  hen- 
des forstand,  døde  med  et  par  måneders  mellemrum. 

Lige  siden  de  døde  for  nogle  år  siden,  har  jeg  gang 
på  gang  set  hvordan  andre  i  lange  tider  har  haft  smer- 
ter og  lidt  forfærdeligt.  Alligevel  har  jeg  lært  noget 
meget  vigtigt  af  dem,  der  har  lidt  i  tro  og  tålmodighed, 
selv  om  jeg  ikke  kan  give  nogen  nem  forklaring  på  at 
de  skal  lide. 

Tjen  andre  i  kærlighed 

Et  af  disse  mennesker  var  den  80-årige  Vida  She- 
pherd.  Hun  havde  leukæmi,  hvilket  gjorde  at  hendes 
knogler  var  meget  skøre  og  nemt  brækkede.  Hun  var 
på  plejehjem,  for  at  forebygge  ulykker,  og  hun  led  he- 


le  tiden  af  rygsmerter,  foruden  ubehaget  ved  kronisk 
fordøjelsesbesvær  og  dårligt  hjerte.  Trods  alle  sine 
problemer,  rakte  hun  andre  en  kærlig,  hjælpende 
hånd.  Hun  havde  bestemt  sig  til  at  hun,  når  hun  var  i 
stand  til  det,  ville  besøge  andre  på  plejehjemmet,  når 
de  trængte  til  en  opmuntring.  Hun  fortalte  en  oplevel- 
se hun  havde  en  dag,  sammen  med  en  dame,  som 
havde  haft  en  hjerneblødning  og  ikke  længere  kunne 
tale.  „Jeg  sad  og  holdt  hende  i  hånden  og  talte  til  hen- 
de," sagde  hun.  „Jeg  vidste  at  hun  forstod  hvad  jeg 
sagde,  og  hun  skulle  bare  vide  at  jeg  var  interesseret 
i  hende." 

Søster  Shepherd  fik  en  prøvelse  som  måske  var  me- 
re alvorlig,  på  grund  af  de  lidelser  som  en  af  hendes 
kære  måtte  igennem.  Hendes  mand  blev  invalid  efter 
en  hjerneblødning  adskillige  år  før  han  døde.  Selv  om 
dette  havde  ændret  ham  fra  at  være  en  venlig  og  kær- 
lig ægtemand  til  en  fremmed,  der  til  tider  var  voldsom 
og  afvisende,  så  passede  søster  Shepherd  ham  i  hjem- 
met lige  til  hun  selv  blev  så  syg  at  det  var  umuligt  for 
hende.  Derpå  tog  hun  den  lange  vej  til  plejehjemmet 
mindst  en  gang  om  dagen  for  at  made  og  passe  sin 
mand.  Hun  imødekom  de  særlige  udfordringer  og 
prøvelser  hun  fik  i  sit  liv. 

Hvor  meget  er  vi  parate  til  at  yde? 

Folk,  som  har  smerter  -  især  dem  vi  elsker  -  tvinger 
os  til  at  beslutte  os  til  hvor  meget  vi  er  parate  til  at  ofre 
os,  hvor  meget  af  vor  tid,  vore  følelser  og  vore  fysiske 
reserver  vi  vil  ofre  på  dem.  Jeg  tænker  tit  på  min  svi- 
gerinde, Judy.  Hendes  11-årige  datter,  Stephanie,  er 
født  spastiker.  Hun  kan  næsten  ingenting  gøre  selv, 
og  hun  kan  heller  ikke  kommunikere,  kun  give  nogle 
meningsløse,  støjende  lyde  fra  sig.  Judy  må  tålmodigt 
anbringe  hver  skefuld  mad  i  Stephanies  mund,  for  at 
hun  kan  få  mad,  idet  hun  må  putte  den  samme  ske- 
fuld mad  i  munden  på  hende  om  og  om  igen,  fordi 
Stephanie  ikke  har  kontrol  over  sine  synkebevægelser. 
Judy  drager  hele  tiden  kærlig  omsorg  for  Stephanie. 

Stephanies  behov  viser  Judys  store  godhed.  Det 
kræver  en  dyb  tålmodighed  og  en  opofrelse,  som  Judy 
måske  ikke  anede  at  hun  var  i  besiddelse  af.  Opofrelse 
over  for  andre  kan  virke  som  et  spejl,  hvor  man  ser  si- 
ne stærke  sider  -  og  sine  svagheder. 

Da  min  nabo,  Glenna,  lå  for  døden,  opdagede  jeg  at 
jeg  tøvede  med  at  besøge  hende.  Jeg  vidste  ikke  hvad 
jeg  skulle  sige  og  følte  mig  kejtet  når  hun  led.  Da  jeg 
efter  hendes  død  analyserede  min  indstilling,  blev  jeg 
klar  over  at  meget  af  mit  ubehag  kom  af  frygt  for  dø- 
den og  manglende  vilje  til  at  imødekomme  min  egen 
jordiske  tilværelse. 


Vore  prioriteringer  i  livet  kan  pludselig  ændres 

Måske  yder  vi  den  mest  oprigtige  hjælp  til  menne- 
sker, som  vi  ikke  har  noget  håb  om  at  få  nogen  beløn- 
ning af.  For  nogle  år  siden  fik  min  hjælpeforening- 
spræsidentinde,  Mary,  en  smertefuld  form  for  kræft. 
Dolores,  som  var  ny  i  wardet,  havde  en  søn  som  var 
død  af  kræft.  Hun  udnyttede  sin  erfaring  til  at  besøge 
Mary  hver  dag,  dækkede  hendes  behov  og  delte  følel- 
ser med  hende,  følelser  som  var  ukendte  for  os,  der 
ikke  på  samme  måde  har  stået  i  denne  skyggeside  af 
døden. 

Marys  lidelser  betød  også  at  Nancy  ændrede  sig. 
Hun  var  en  ung  mor  med  fem  børn,  og  hun  havde 
trukket  sig  ind  i  sig  selv  på  grund  af  depressioner,  vre- 
de og  selvmedlidenhed  over  sygdom  og  familieproble- 
mer, som  havde  ramt  hende  efter  at  hun  havde  fået  sin 
sidste  søn.  Nancy  elskede  Mary,  som  havde  forsøgt  at 
hjælpe  hende  igennem  hendes  depressioner.  Denne 
kærlighed  betød  at  Nancy  ofte  besøgte  Mary,  og  da 
Mary  blev  mere  og  mere  hjælpeløs,  påtog  Nancy  sig 
uden  tanke  for  hvilken  byrde  det  var,  at  skifte  Marys 
sengetøj  og  hjælpe  hende  i  bad.  Efter  Marys  død  fort- 
satte Nancy  med  at  prøve  om  hun  kunne  hjælpe  andre 
i  sin  nærhed. 

Måske  var  det  Marys  lidelser  der  hjalp  Nancy  med  at 
imødegå  sine  egne  problemer  og  se  dem  i  et  andet  per- 
spektiv. Selvfølgelig  synes  jeg  også  at  mine  besøg  hos 
Mary,  Vida  og  andre  der  som  dem,  har  tvunget  mig  til 
at  se  mit  liv  fra  et  andet  synspunkt.  Hverdagens  krav 
og  irritationer  synes  ikke  længere  så  vigtige.  Mine  pri- 
oriteringer i  livet  ændrede  sig  pludseligt,  da  jeg  så 
hvordan  en  veninde  måtte  lide  gennem  længere  tid. 
Solnedgangens  skiftende  farve,  min  3-åriges  latter  og 
templets  opslugende  fred  fik  større  betydning,  og  det 
blev  vigtigere  for  mig  at  leve  livet  fuldt  ud  fra  minut  til 
minut. 

Mine  medmenneskers  lidelser  tvang  mig  til  at  tænke 
lidt  dybere  over  livets  formål,  selv  om  jeg  ikke  kan  for- 
stå hvorfor  ét  menneske  bliver  mirakuløst  helbredt, 
mens  en  anden,  der  er  lige  så  trofast,  fortsat  skal  lide. 

Vi,  der  af  kærlighed  eller  fordi  det  er  vores  pligt,  må 
se  på  sådanne  lidelser,  kan  ikke  undgå  at  føle  os  ræd- 
selsslagne over  en  så  tilsyneladende  uretfærdighed, 
når  vi  ser  disse  unfair,  ufortjente,  overvældende  lidel- 
ser. Det  oprører  vor  sjæl.  Men  det  styrker  også  vor  tro, 
og  prøver  vor  barmhjertighed,  det  gør  at  vi  påny  vur- 
derer vore  værdinormer,  og  lærer  os  at  døden  langtfra 
er  et  frygteligt  spøgelse,  men  også  kan  være  en  vel- 
kommen gæst,  der  bringer  vore  kære  hen  til  en  anden 
sfære,  hvor  livet  atter  kan  være  meningsfyldt  og  fuld- 
endt. □ 

VI,  DER  MA  SE  PA  SÅDANNE  LIDELSER,  KAN  IKKE 
UNDGÅ  AT  FØLE  OS  RÆDSELSSLAGNE  OVER  EN  SÅ 
TILSYNELADENDE  URETFÆRDIGHED.  DET  OPRØRER 
VOR  SJÆL,  DET  STYRKER  VOR  TRO  OG  PRØVER  VOR 
BARMHJERTIGHED;  VI  LÆRER. 

En  dag  da  Jesus  havde  undervist  folket,  gik  han 
og  hans  disciple  om  bord  i  et  skib  for  at  sejle  over 
til  den  anden  side  af  Genezaret  sø.  Jesus  var 
træt  og  gik  ned  bag  i  skibet,  hvor  han  lagde  sig  på  en 
pude  og  faldt  i  dyb  søvn. 
Da  skibet  var  kommet  ud  på  vandet  blev  det  et  for- 
færdeligt stormvejr.  Himlen  var 
dækket  af  mørke  skyer.  Vinden 
og  bølgerne  slog  mod 
skibets  sider  og  kastede 
det  hid  og  did. 

Men  Jesus  sov  stadig. 
j     Vandet  blev  kastet  ind 
'     over  båden,  og  discip- 
lene blev  rædselssla- 
gne. De  vidste  at 
der  var  fare  på 
færde.  Så  kom 
de  i  tanke 
om  de  mira- 
kler Jesus 
havde  udført. 
De  gik  hen  og 

vækkede  ham, 
og  sagde: 
„Herre,  frels  os! 
vi  går  under." 
Jesus  spurgte  dem: 
„Hvorfor  er  I  bange?" 
Så  rejste  han  sig  op  og  kiggede  sig  omkring  i  den 
mørke,  dystre  nat,  så  den  brølende  storm,  og  det  oprør- 
te hav,  og  befalede  frygtløst:  „Ti,  vær  stille!" 

Vinden  holdt  op.  Havet  blev  stille.  Bølgernes  skvul- 
pen lagde  sig  stille  på  siderne  af  båden.  Idet  han  vendte 
sig  mod  disciplene  spurgte  Jesus  blidt:  „Hvor  er  jeres 
tro?" 

Mændene  undrede  sig:  „Hvem  er  dog  han,  siden 
både  storm  og  sø  lyder  ham?" 

Disciplene  havde  ikke  selv  tro  nok  til  at  stilne  stor- 
men, men  de  troede  på  Jesus.  De  vidste,  at  han  kunne 
redde  dem  ud  af  den  forfærdelige  storm  -  og  det  gjorde 


han  også. 

Ved  en  anden  lejlighed,  da  Jesus  bad  i  bjergene,  sej- 
lede hans  apostle  over  Genezaret  sø  i  en  båd.  I  nattens 
løb  blev  det  stormvejr.  Det  blæste  kraftigt  og  apostlene 
var  ude  af  stand  til  at  bruge  sejlene.  Det  oprørte  vand 
og  den  voldsomme  storm  gjorde  det  vanskeligt  at  ro, 
og  selv  om  nogle  af  disciplene  var  stærke  og  erfarne 
sømænd,  kunne  de  alligevel  ikke  ro  den  korte  distance 
over  søen.  Mens  de  kæmpede  imod  stormen  indså  de, 
at  de  var  i  alvorlig  fare. 

Jesus,  som  bad  i  bjergene,  blev  opmærksom  på  at  de 
var  i  fare,  og  gik  ned  for  at  hjælpe  dem. 

Mens  apostlene  kæmpede  i  mørket  med  deres  båd, 
så  de  pludselig  et  menneske  komme  gående  på  vandet. 
I  begyndelsen  frygtede  de  det  var  en  ond  ånd. 

Så  kaldte  Jesu  kendte,  rolige  stemme  på  dem:  „Vær 
frimodige,  det  er  mig,  frygt  ikke!" 

Da  de  blev  klar  over  at  det  var  Jesus,  var  de  ikke  læn- 
gere bange.  De  vidste  han  var  kommet  for  at  hjælpe 
dem. 

Peter  råbte:  „Herre!  Hvis  det  er  dig,  så  byd  mig  kom- 
me ud  til  dig  på  bølgerne!" 

Og  Jesus  svarede:  „Kom!" 

Peter  klatrede  ud  over  rælingen,  og  begyndte  at  gå 
over  mod  Jesus.  Hans  store  tro  hjalp  ham  til  at  gå  lige 
så  let  på  vandet  som  på  landjorden.  Men  da  vinden 
blæste  kraftigt  omkring  ham,  og  bølgerne  rejste  sig, 
blev  hans  tro  svagere  og  han  blev  bange.  Så  snart  Peter 
begyndte  at  tvivle,  sank  han  i  søen. 

„Herre,  frels  mig!"  råbte  han  til  Jesus. 

Jesus  rakte  omgående  hånden  ud,  og  tog  Peter  i  hån- 
den. „Du  lidettroende,  hvorfor  tvivlede  du?"  sagde 
han. 

Med  Peter  i  hånden  spadserede  Jesus  hen  til  skibet. 
Da  de  var  kommet  ombord  stilnede  den  kraftige  storm, 
og  det  urolige  hav  var  atter  roligt. 

Så  sagde  apostlene  tilbedende  til  Jesus:  „Du  er  san- 
delig Guds  Søn!"  □ 

Disse  historier  findes  i  Matt.  8:23-27;  1 '4:22-33;  Mark.  4:35-41; 
Luk.  8:22-25;  Joh.  6:16-21. 


Auboo  havde  trasket  afsted  ad  den  støvede 
Ugandasti  i  mere  end  en  time.  Det  røde  støv, 
der  var  opvarmet  af  Afrikas  middagssol,  stak  i 
hans  bare  fødder.  Normalt  har  jeg  ikke  noget  imod  støv 
eller  at  gå,  tænkte  Auboo,  som  han  gik  gennem  støvet, 
men  jeg  er  så  skuffet. 

Han  sukkede  lettet,  da  han  drejede  ind  på  en  sti,  der 
førte  hjemad,  og  han  kunne  se  sin  mor  foran  den  strå- 
tækte hytte.  Hun  stod  bøjet  over  det  åbne  ildsted.  Da 
han  om  morgenen  var  taget  afsted  for  at  blive  meldt 
ind  i  den  nye  skole,  havde  hans  mor  smilet  og  klappet 
ham  på  skulderen.  „Nu  skal  du  til  at  lære  af  de  talende 
bøger,"  havde  hun  forsikret  ham. 

„Hej,  Auboo,"  råbte  hans  mor.  „Fisken  er  parat!"  Stil- 
le tog  han  imod  den  fisk  som  hans  mor  rakte  ham.  Han 
satte  sig  på  en  bjælke  og  begyndte  at  pille  den. 

Hans  mor  betragtede  ham  indgående.  „Du  har  ikke 
fået  noget  at  spise  siden  solen  stod  op,  og  nu  sidder  du 
bare  og  stikker  til  maden,"  sagde  hun  spørgende. 

„Jeg  kan  alligevel  ikke  gå  i  skole."  Hans  stemme  blev 
tyk,  fordi  han  fik  gråd  i  halsen. 

„Hvorfor  dog  ikke?"  spurgte  hans  mor  og  satte  sig 
ned  ved  siden  af  ham. 

„Fordi  læreren  sagde,  at  jeg  skal  have  skjorte  på  i 
skole.  Og  jeg  har  ingen  skjorte,"  sagde  Auboo. 

„Og  jeg  har  ikke  noget  stof  og  ingen  penge,"  sagde 
hans  mor,  og  vendte  ansigtet  bort. 

Auboo  sank  en  klump,  som  han  syntes  var  ved  at 
kvæle  ham.  „Jeg  er  træt,"  sagde  han  og  gik  hen  imod 
hytten.  Skuffelsen  og  vreden  gav  Auboo  lyst  til  at  slås. 

„Jeg  har  ikke  brug  for  deres  gamle  bøger!"  råbte  han 
og  sparkede  til  en  flettet  kurv  som  stod  lige  inden  for 
døren.  Den  væltede  og  indholdet  faldt  ud  på  gulvet. 

Da  Auboo  begyndte  at  samle  tingene  op  fik  han  fat  i 
noget  blødt.  Måske  er  det  stof  til  en  skjorte,  tænkte  han 


EN  SKJORTE 
TIL  AUBOO 


Seletha  Brown 


fe 

med  en  lille  gnist  af  håb  i  sit  hjerte.  Men  det  var  bare  en 
lille  stump  af  noget  brunt  stof,  der  var  viklet  om  en 
hård  genstand. 

Auboo  pakkede  den  ud  og  så,  at  det  var  en  gammel 
esaaka  (træhammer).  Den  var  kun  få  centimeter  bred 
og  temmelig  tung.  Han  lod  sine  fingre  løbe  hen  over  de 
skarpe  rillede  kanter  og  minderne  strømmede  ind  over 
ham. 

„Bedstefars  gamle  esaaka,"  hviskede  han.  Han  hu- 
skede at  bedstefar  for  lang  tid  siden  gennembankede 
noget  med  denne  hammer,  indtil  det  blev  næsten  lige- 
som den  klud  han  holdt  i  hånden  nu. 

„Mor,  mor,"  kaldte  han,  „hvad  var  det  bedstefar  ban- 
kede ud  til  dette  her  stykke  stof?" 

„Det  var  den  indre  bark  af  et  vildt  figentræ,"  sagde 
hans  mor,  idet  hun  så  på  stoffet.  Hendes  øjne  begyndte 
at  stråle,  idet  hun  forstod  hvad  Auboo  havde  fundet 
og  opdaget. 

„Ja,  mor,  nu  husker  jeg  det!  Det  var  fra  træerne,  der 
vokser  nede  ved  gærdet." 

Auboo  løb  ned  til  træerne  og  undersøgte  det  første 
han  kom  til.  „Se,  der  er  arrene,  hvor  bedstefar  skar  den 
gamle  bark  væk!"  råbte  han.  „Mor,  vil  du  hjælpe  mig 
med  at  skære  bark  af  og  banke  det  ud  til  stof?" 

Hans  mor  var  nu  helt  henne  ved  siden  af  ham  og 
stod  og  kiggede  på  træet. 

„Jo,  jeg  husker  godt  hvordan  din  bedstefar  gjorde 
det.  Først  må  vi  skære  rundt  omkring  stammen  og  tage 
den  ydre  bark  af.  Så  må  vi  løfte  det  bløde  indre  lag  af 
og  banke  det  ud.  Men  det  er  et  hårdt  arbejde." 

„Jeg  har  stærke  arme,"  sagde  Auboo  stolt.  Så  be- 
gyndte Auboo  og  hans  mor  sammen  at  skrabe  barken 
af  stammen,  lige  til  stjernerne  viste  sig  på  himlen. 

Næste  morgen  stod  Auboo  meget  tidligt  op  og  skar 
en  dyb  rende  omkring  stammen  lige  over  sit  hoved  og 


en  anden  i  højde  med  sine  knæ.  Derefter  løsnede  han 
og  hans  mor  med  deres  knive  det  indre  lag  og  lagde 
det  over  den  tykke  træstamme  ved  indgangen  til 
hytten. 

„Og  mens  du  banker,  må  jeg  pakke  træstammen  ind  i 
friske  bananblade  for  at  beskytte  træet  mod  solen.  I  af- 
ten vil  jeg  hente  noget  mudder  ved  floden  og  klistre  på 
bananbladene.  Træet  kan  så  udvikle  ny  bark  og  blive 
stærkt  igen." 

Barken  blev  lagt  hen  over  bjælken  og  Auboo  tog 
esaaka'en  og  begyndte  at  banke.  Efterhånden  som 
hammerens  riflede  overflade  ramte  barken,  begyndte 
den  at  flade  ud  og  blive  jævn.  Efter  nogen  tids  forløb 
var  der  dobbelt  så  meget  bark,  men  der  var  endnu  ikke 
nok  til  en  skjorte.  Auboo  holdt  en  pause  for  at  gnide  si- 
ne værkende  skuldre  og  arme,  hvorpå  han  atter  be- 
gyndte at  banke.  Hen  imod  aften  sagde  hans  mor:  „Det 
er  nok!  Pak  barken  ind  i  friske  bananblade,  så  vil  den 
holde  sig  blød  til  i  morgen,  og  så  skal  vil  holde  barken 
imellem  os  og  strække  den.  Og  når  vi  har  gjort  det, 
fortsætter  vi  med  at  banke,  og  så  vil  der  være  fem  gan- 
ge så  meget  som  da  vi  begyndte." 

„Er  der  så  nok  til  en  skjorte?" 

„Ja,  så  er  der  nok  til  en  skjorte,  og  den  vil  være  af 
samme  slags  stof,  som  vore  konger  engang  gik  med," 
sagde  moderen  stolt. 

„Mor,  det  siger  du  for  sjov!" 

„Nej,  det  er  sandt.  For  meget  længe  siden  var  det 
kun  konger,  der  havde  lov  at  gå  med  tøj,  lavet  af  bark." 

Auboo  pakkede  omhyggeligt  barken  ind  i  blade. 
„Det  begynder  allerede  at  føles  som  stof,"  sagde  han. 

Auboo  lagde  sin  skat  på  gulvet  ved  sin  seng,  hvor 
den  kunne  være  i  sikkerhed  natten  igennem.  Han  smi- 
lede ved  tanken  om  at  han  nu  skulle  i  skole  og  læse  i 
alle  disse  bøger.  □ 

lustreret  af  Mike  Eagle 

HVEM  ER 

DENNE 

PROFET? 

Jennavee  Allgrunn 

1  -  han  blev  født  den 
8.  september  1873 

-  han  var  skolelærer 

-  han  var  på  mission  i  Skotland 

-  han  sagde:  „Ethvert  medlem  er 
missionær" 

2  -  han  blev  født  den 
22.  november  1856 

-  han  gjorde  sig  til  ekspert  i 
baseball  ved  i  timevis  at  øve  sig  i 
at  kaste  en  baseball,  uden  at 
give  op 

-  han  åbnede  den  første  mission 
i  Japan 

-  han  var  den  første  profet  der 
talte  i  radioen 


3  -  han  blev  født  den 
23.  december  1805 

-  han  var  den  første  profet  i  de 
sidste  dage 

-  han  så  Gud  Faderen  og  Jesus 
Kristus  i  Den  hellige  Lund 

-  han  gav  sit  liv  for  evangeliets 
sag 

4  -  han  blev  født  den  3.  april  1814 

-  han  var  den  første  missionær 
der  forkyndte  evangeliet  i  Italien 

-  han  opfordrede  kirkens 
medlemmer  til  at  betale  fuld 
tiende 

-  han  var  den  femte  præsident  i 
Jesu  Kristi  Kirke  af  Sidste  Dages 
Hellige 


S-  han blevfødt den 4. august  1899 

-  han  inviterede  den 
amerikanske  præsident  til 
familieaften 

-  han  rejste  til  Europa  efter  den 
anden  verdenskrig,  for  at 
hjælpe  de  nødlidende 

-  han  blev  opkaldt  efter  sin 
oldefar,  der  var  apostel  i  kirkens 
første  tid 

6  -  han  blev  født  den  1 . 
november  1808 

-  han  var  sammen  med  Joseph 
Smith  i  Carthage  fængsel 

-  et  lommeur  var  skyld  i  at  han 
blev  reddet  fra  døden 

-  han  var  kirkens  præsident  da 
primary  blev  organiseret 

Grant  jB 

HVAD 
VILLE  DU 
GØRE? 


Der  er  tidspunkter  i  vort  liv  hvor  vi 
må  vise  hvad  vi  tror.  Nogle  af  os 
har  allerede  prøvet  det.  Prøv  dig 
selv,  for  at  se  hvordan  du  kan 
hjælpe  dine  venner,  ved  at  være 
det  bedste  eksempel  på  en  god 
sidste  dages  hellig. 

1 .    Du  er  inviteret  til  en  vens  fød- 
selsdag på  en  søndag.  Der  skal 
ske  en  masse  sjove  ting  som  du 
elsker  at  være  med  til.  Du  vil 
gerne  med  til  fødselsdagen, 
men  det  er  på  samme  tid  som 
kirkens  møder.  Hvad  vil  du 
gøre? 

a.  Sende  din  ven  en  fødsels- 
dagsgave eller  ønske  ham  til- 


lykke. Forklare  at  du  gerne  vil- 
le med,  men  synes  at  du  bør 
holde  sabbatsdagen  hellig. 

b.  Sige  til  din  ven,  at  han  ik- 
ke holder  sabbaten  som  han 
skal,  ved  at  afholde  fester  om 
søndagen. 

c.  Gå  med  til  fødselsdagen. 

Du  er  sammen  med  nogle  sko- 
lekammerater. De  kender  ikke 
noget  til  din  religion  og  siger 
noget,  som  ikke  er  rigtigt  om 
vores  kirke.  Hvad  vil  du  gøre? 

a.  Blive  flov  og  tie  stille. 

b.  Fortælle  dem  at  du  er  sid- 


ste dages  hellig,  og  at  du  tror 
at  de  har  fået  nogle  forkerte 
oplysninger.  Spørge  dem  om 
de  ikke  kunne  tænke  sig  at  vi- 
de, hvad  mormonerne  rigtigt 
tror  på.  Og  hvis  dine  kamme- 
rater er  interesseret,  så  få  dine 
forældre  til  at  arrangere  at  de 
mødes  med  missionærerne. 

c.  Sige  at  der  også  er  andre 
kirker  der  gør  en  masse  for- 
kert. 

Dine  venner  har  inviteret  dig 
med  til  en  film  som  dine  for- 
ældre ikke  synes  er  noget  for 
børn.  Deres  forældre  har  ikke 
noget  imod  at  de  ser  den. 


Hvad  vil  du  gøre? 

a.  Sige  til  dine  venner  at  du 
har  nogle  strenge  forældre, 
som  ikke  vil  give  dig  lov  til  at 


4. 


se  filmen. 

b.  Sige  til  dine  venner  at  det 
er  en  dårlig  film,  og  at  deres 
forældre  burde  vide  noget  me- 
re om  film,  før  de  lader  deres 
børn  se  dem. 

c.  Sige  til  dine  venner,  at  du 
har  hørt  at  det  ikke  er  godt  for 
børn  at  se  den  film,  og  at  du 
hellere  vil  se  noget  andet. 
Foreslå  nogle  andre  film  I  kan 
se. 

Du  er  til  fest,  og  dine  venner 
begynder  at  fortælle  historier 
og  vittigheder,  som  giver  dig 
dårlige  følelser.  Hvad  vil  du 
gøre? 


a.  Lytte  til  dem  og  le  sam- 
men med  dine  venner,  for  at 
de  ikke  skal  tro  at  du  ikke  kan 
lide  det  de  fortæller. 

b.  Skifte  emne  eller  komme  i 
tanke  om  en  leg  som  kunne 
være  morsom  at  lege. 

c.  Sige  at  du  vil  gå  ud  af  stu- 
en, og  hvis  de  ikke  holder  op 
med  at  fortælle  den  slags  hi- 
storier, så  vil  du  ringe  til  dine 
forældre,  så  de  kan  komme  og 
hente  dig. 


HVAD  VIL  DU 
GØRE? 

Hvis  du  har  valgt  følgende  svar  )-a, 
2-b,  3-c,  4-b,  så  har  du  en  stærk 
overbevisning  og  ved,  hvordan  du 
kan  vise  hvad  du  tror  er  det  rigtigste, 
uden  at  såre  andres  følelser,  og  desuden 
være  en  god  missionær  ved  dit  eksem- 
pel. 

BARE  FOR  SJOV 


BJØRNENS  STI 

Find  stien  der  fører  hjem  til  bjørnens  seng 
Colleen  Fahy 


PROFETER 
OG  VEJRET 

Susan  Meeks 

I  skrifterne  kan  vi  læse  om  profeter 
som  har  været  engageret  i  nogle 
usædvanlige  vejrforhold.  Kan  du 
sige  hvilke  profeter  der  her  er  tale 
om? 

1 .  Under  den  onde  kong  Akabs 
regeringstid,  regnede  det  ikke  i  tre 
og  et  halvt  år,  således  som  denne 
profet  fra  Det  gamle  Testamente 
sagde,  at  det  ikke  ville  (se  1  Kong. 
17:1). 

2.  Da  Farao  nægtede  at  befri  isra- 
elitterne, blev  denne  profet  fra  Det 
gamle  Testamente  årsag  til  at  Her- 
ren sendte  torden  og  hagl  ned  over 
Ægypten  (se  2  Mos.  9:23). 

3. 1  Mormons  Bog  står  hvordan 
brødrene  til  denne  profet  bandt 
ham,  mens  de  sejlede  ude  på  havet, 
og  det  blev  årsag  til  et  forfærdeligt 
stormvejr,  som  truede  dem  alle  med 
at  omkomme  (se  I  Nephi  18:10-15). 


TÆL  FIGURERNE 


Rich  Latta 


1 .  Hvilken  tegning 
har  5  trekanter, 
5  rektangler  og 

1  kvadrat? 

2.  Hvilken  tegning 
har  4  trekanter, 

2  rektangler  og 
1  kvadrat? 

VI  HAR  SANDELIG  BRUG  FOR  FLERE 
HYRDER  TIL  DEN  VOKSENDE  FLOK. 
BLANDT  DEM  JEG  TALER  OM  ER  DER 
MANGE  SOM  VIL  BLIVE  HYRDER. 

FORTSÆT  M 


Ældste  Neal  A.  Maxwell    De  tolvs  Kvorum 

I  den  sidste  tid  har  Brødrene  talt  om  „mindre  ak- 
tive" medlemmer,  når  de  skulle  beskrive  søskende 
i  kirken,  som  trænger  til  at  blive  engageret  fuldt  ud 
i  kirkens  aktiviteter  og  programmer.  Denne  betegnelse 
er  mindre  fordømmende  og  mere  indbydende.  Den  er 
også  rigtigere.  De  undersøgelser,  der  er  foretaget,  vi- 
ser klart  at  mange  af  disse  dejlige  søskende  har  en  vir- 
kelig god  vilje  og  positive  følelser  for  kirken.  Mange  er 
langt  mere  villige  til  at  tale  om  evangeliet  end  vi  måske 
tror.  Mange  betragter  faktisk  kun  deres  situation  som 
midlertidig  og  er  helt  indstillet  på  at  komme  tilbage  og 
blive  fuldt  aktive.  En  sådan  ven  havde  i  nogen  tid  for- 
beredt sig  på  at  vende  tilbage,  og  da  vi  omfavnede  hin- 
anden i  et  beseglingsværelse,  sagde  han:  „Jeg  klarede 
det."  Han  vidste  hvordan  det  var  at  komme  tilbage 
igen. 

Grundprincipperne  er  de  samme 

Det  bør  ikke  overraske  os  når  vi  ser,  at  grundprincip- 
perne er  de  samme,  når  vi  undersøger  arbejdet  med 
kirkens  unge  mænd,  missionærprogrammet  og  nu  og- 
så med  vore  mindre  aktive  søskende  -  nemlig:  Behov- 
et for  omsorg  og  et  fortroligt  forhold;  erkendelsen  af  at 
vi  underviser  i  det  vi  gør;  erkendelsen  af  at  vores  suc- 
ces ofte  indtræffer  i  oplysende  situationer,  under  enk- 
le, direkte  og  kærlige  samtaler. 

Jeg  for  mit  vedkommende  synes  at  følgende  skrift- 
sted danner  grundlaget.  Den  opstandne  Jesus  minder 
os  lige  ud  om  vort  fulde  ansvar  og  begrænsede  udsyn: 

„I  skal  alligevel  ikke  støde  ham  ud  af  jeres  synagoger 
eller  jeres  bedehuse,  thi  I  skal  blive  ved  med  at  belære  så- 
danne, thi  I  ved  ikke,  om  de  ikke  vil  omvende  sig  og  angre 
deres  synder  og  komme  til  mig  af  hele  hjertet,  og  jeg  skal 
helbrede  dem,  og  I  skal  være  midlet  til  at  bringe  dem  frelse" 
(3  Nephi  18:32.  Fremhævelse  tilføjet). 

Det  er  i  sig  selv  ikke  nogen  passende  reaktion  at 
„støde  ham  ud".  Vi  må  gøre  yderligere  plads  for  dem 
mellem  os  andre.  Og  vi  skal  altid  „blive  ved  med  at  be- 
lære dem",  så  vi  kan  blive  „midlet  til  at  bringe"  nogen 
af  dem  „frelse".  Det  er  ikke  mærkeligt  at  dette  arbejde 
ikke  kræver  noget  nyt  program.  Det  indeholder  snare- 
re et  princip  -  en  fundamental  og  stadig  overholdelse 
af  det  andet,  store  bud. 

Det  er  vort  inderlige  ønske  for  disse  søskende,  at  de 
vil  få  del  i  kirken  i  dag,  og  hjælpe  dem  til  i  morgen  at 
beslutte  sig  til  at  være  med  og  få  del  i  de  særlige  velsig- 
nelser som  de  kan  få. 

„Og  det  skete,  at  jeg,  Nephi,  så  Guds  Lams  kraft 
komme  ned  over  Lammets  kirkes  hellige  og  over  Her- 
rens pagts  folk,  som  var  spredt  over  den  hele  jord;  og 

de  blev  udrustet  med  ret 
færdighed  og  med  Guds 
kraft  i  stor  herlighed" 
(1  Nephi  14:14). 
Alene  det  at 
blive  indsam- 
let indebærer 
særlige  vel- 
signelser: 

„Og  ind- 
samlingen 
til  Zion  og 
dens  stave 
må  være  til 
forsvar  og  som 
en  flugt  fra 
stormen  og 
fra  vreden, 
når  den  i 
fuldt  mål  skal 
udgydes  over 
hele  jorden" 
(L&P  115:6). 

KIRKEN  „FUNGERER"  FX 

VED  HJÆLP  AF  KUN  13,5% 

AF  HELE  VOR 

MEDLEMSSKARE. 

VI  HAR  SANDELIG  BRUG 

FOR  FLERE  HYRDER  TIL 

DEN  VOKSENDE  FLOK. 

Ensom  blandt  mange 

Disse  venner  vil  imidlertid  ikke  bryde  sig  meget  om 
hvad  vi  ved,  medmindre  de  ved  at  vi  er  interesseret  i 
dem.  Den  åndeligt  ensomme  trænger  til  fornyet  tryg- 
hed, for  det  er  muligt  at  sulte,  selv  om  man  har  mad 
nok,  og  at  være  ensom  blandt  mange  -  ensom,  selv  i 
kirken! 

En  stavspræsident,  der  var  træt  af  at  tale  om  denne 
udfordring  -  for  tale  kan  benyttes  som  erstatning  for 
gerninger  -  afbrød  sit  højrådsmøde  og  tog  hjem  til  en 
mindre  aktiv  bror  sammen  med  højpræsternes  grup- 
peleder. Da  de  gik  derfra  var  der  udgydt  tårer  og  fore- 
taget en  kaldelse. 

Vi  må  ofte  vente  med  at  hjælpe  folk,  til  vi  har  lært 
dem  at  kende.  Hvor  mange  tusinder  af  vore  medlem- 
mer, med  ukendte  adresser,  har  altid  været  ukendte, 
fordi  ingen  rigtig  lærte  dem  at  kende  under  deres  om- 
vendelse eller,  da  de  blev  bragt  ind  i  fællesskabet? 

Når  vi  giver  folk  hånden,  kan  vi  tale  interesseret  til 
dem  og  lade  disse  dejlige  søskende  vide  hvor  meget  vi  i 
virkeligheden  har  brug  for  dem.  Kirken  „fungerer"  for 
eksempel  ved  hjælp  af  kun  13,5%  af  hele  vor  med- 
lemsskare. Det  er  den  del  af  det  samlede  antal  voksne 
mandlige  medlemmer,  som  har  det  melkisedekske 
præstedømme  og  som  er  aktive.  Kun  30%  af  vore  om- 
vendte, som  døbes,  er  voksne  mandlige  medlemmer. 
Af  dette  lille  antal  har  op  til  75%  aldrig  fået  overdraget 
det  melkisedekske  præstedømme!  Samtidig  modtager 
de  fleste  af  de  unge  mænd,  der  bliver  omvendt,  aldrig 
det  melkisedekske  præstedømme. 


PA  INTET 
TIDSPUNKT 
OPLEVER  MAN 
STØRRE 

UFORBEHOLDEN 
ACCEPT,  END  NÅR 
ET  MENNESKES 
VERDEN  PÅ  EN 
ELLER  ANDEN 
MÅDE  BLTVER 
RYSTET. 


Vi  har  brug  for  flere  hyrder 


Resultatet  er,  at  i  visse  områder  drives  kirken  nær- 
mest som  ville  man  køre  en  stor  limousine  med  kræf- 
ter som  en  motorcykels.  Forestil  jer  hvordan  kirken  vil- 
le være,  hvis  den  på  verdensplan  blev  drevet  af  50% 
voksne  mandlige  medlemmer  som  var  aktive  og  havde 
det  melkisedekske  præstedømme! 

Vi  har  sandelig  brug  for  flere  hyrder  til  den  voksen- 
de flok.  Blandt  dem  jeg  her  taler  om,  er  der  mange, 
som  vil  blive  sådanne  hyrder  og  søster-ledere. 


Tiden  er  inde  til  at  gøre  noget 


Vi  må  hæve  os  fra  det  niveau,  som  kirken  lige  nu  be- 
finder sig  på.  Det  er  ikke  længere  noget  sikkert  niveau. 
Tiden  er  inde  til  at  hjælpe  dem  der  har  brug  for  os,  før 
det  er  for  sent.  Der  er  så  meget  som  afhænger  af  vore 
evner  til  at  være  noget  for  vor  næste  og  hjælpe  dem. 

Jeg  tror  at  det  var  Gandhi  der  sagde,  at  når  vi  er  i 
besiddelse  af  den  absolutte  sandhed,  er  det  bydende 
nødvendigt  at  nære  kærlighed.  Jeg  har  konstateret  at 
man  ellers  krænker  både  den  der  bærer  budskabet  og 
selve  budskabet. 

På  intet  tidspunkt  oplever  man  større  uforbeholden 
accept,  kærlighed  og  tjenstiver  end  ved  dødsfald, 
skilsmisser,  ændring  af  karriere,  sygdom  eller  flytning 
-  når  et  menneskes  verden  på  en  eller  anden  måde 
bliver  rystet.  Sådanne  begivenheder  sætter  os  ofte  i  si- 
tuationer hvor  vi  er  -  for  at  sige  det  med  Almas  ord  - 
„beredt  til  at  høre  ordet"  (Alma  32:6). 

Jeg  vil  atter  henvise  til  Jesu  ord:  „I  skal  blive  ved 
med  at  belære  sådanne,  thi  I  ved  ikke,  om  de  ikke  vil 
komme  tilbage  og  omvende  sig  -  og  I  skal  være  midlet 
til  at  bringe  dem  frelse"  (3  Nephi  18:32.  Den  engelske 
udgave). 

Bemærk,  at  den  opstandne  Jesus,  som  havde  fuld- 
ført en  fuldkommen,  jordisk  mission,  giver  os  dette 
råd,  som  afspejler  hans  livsstil  og  måde  at  lede  på,  idet 
han  minder  os  om,  at  vi  ikke  kan  vide  hvem  der  vil 
omvende  sig  og  komme  tilbage.  Men  læg  også  mærke 
til  rækkefølgen  -  først  komme  tilbage,  hvorpå  der  føl- 
ger en  længere  proces  med  at  forandre  sig,  under  kær- 
lige, støttende  og  behjælpsomme  omgivelser.  Herren 
sagde,  at  han  „skal  helbrede  dem",  men  at  vi  „skal 
være  midlet  til  at  bringe  dem  frelse".  Det  er  et  forun- 
derligt skriftsted  -  fyldt  med  visdom  og  vejledning  og 
trøst.  Vi  må  ikke  glemme  at  alt  for  mange  i  kirken,  som 
endnu  ikke  har  et  vidnesbyrd  om  at  Jesus  er  Kristus,  er 
nødt  til  at  tro  på  de  af  os  som  har  det  (se  L&P 
46:13-14). 

Må  vi  i  vor  adfærd  være  troværdige.  Må  vi  være 
værdige,  i  al  vor  ufuldkommenhed,  til  at  være  med  til 
„at  gøre  de  hellige  fuldt  beredte"  (se  Ef.  4:12-13).  □ 


Østtysklands  missions 
hovedkontor. 


Kirkebygningen  i  Berlin  Dahlem. 


Walter  Stovers  træsko  klaprede  og  gruset 
knasede,  når  han  kom  gående  ad  den  bro- 
lagte vej  om  morgenen  på  vej  til  skolen  i 
Bremerhaven  i  Tyskland.  Han  gik  med  træsko,  fordi 
de  kun  kostede  ca.  en  krone  parret  og  pengene  var 
små. 

Den  unge  Walter  havde  ingen  nem  tilværelse.  Hans 
mor  døde  mens  han  var  spæd.  „Min  far  var  så  syg  at 
ham  måtte  ligge  i  sengen  de  sidste  3  år  af  sit  liv,"  hu- 
sker Walter,  der  nu  er  87  år.  „Jeg  måtte  i  en  meget  tid- 
lig alder  hjælpe  til  med  arbejdet  på  gården."  Da  Walter 
var  11  år  døde  hans  far.  Som  14-årig  blev  Walter  ansat 
hos  en  metalarbejder.  Som  16-årig  blev  han  indkaldt  i 
den  tyske  hær  og  kæmpede  på  slagmarkerne  i  Fran- 
krig og  Belgien  under  den  første  verdenskrig. 

En  engel,  en  bog  og  et  løfte 


Efter  krigen  åbnede  Walter  en  polstrings-  og  madras- 
fabrik og  giftede  sig  med  Martha  Bohnenstengel.  I 

Præsident  Stover  med 
missionærerne. 

Kartoffelægning  til  et 
velfærdsprojekt  i  Berlin. 

1923  kom  to  unge  mænd  og  bankede  på  deres  dør. 
Det  var  ældste  Wayne  Kartchner  og  ældste  Otto 
André.  De  fortalte  på  gebrokkent  tysk  om  en  dreng, 
der  hed  Joseph,  om  en  engel,  en  bog  og  et  løfte. 

Walter  og  Martha  blev  døbt  i  Warthe  floden  en  kold 
novemberaften  ved  midnatstid.  Ordinansen  måtte  ud- 
føres så  sent  på  grund  af  den  modstand  mormonerne 
mødte  i  Tyskland  på  dette  tidspunkt.  Walter  blev 
præsident  for  Landsberg  grenen.  De  30  medlemmer 
mødtes  i  Walters  madrasfabrik. 


WALTER  STOVER 

EN  FABEL  OM 
GAVMILDHED 


Melwyn  Lewitt 


Han  og  Martha  adlød  befalingen  om  at  samles  i 
Zion,  og  emigrerede  til  Utah  i  1926.  Martha  fik  arbejde 
som  syerske,  hun  syede  herreskjorter  for  50  kroner  om 
ugen,  og  Walter  arbejdede  på  en  madrasfabrik  for 
140  kroner  om  ugen.  1 1929  påbegyndte  de  deres  egen 
fabrik  for  senge  og  madrasser. 

Efterhånden  som  Walters  forretning  blomstrede  op, 
blev  han  kendt  for  sin  gavmildhed  og  barmhjertighed. 
Han  gav  frit  af  sine  verdslige  goder  og  ofrede  sig.  Han 
bryder  sig  ikke  om  at  der  tales  om  hans  gode  gernin- 
ger, men  han  har  lettet  mange  byrder  for  folk  og  man- 
ge har  fået  en  lysere  tilværelse 
på  grund  af  hans  omsorg. 


Krigens  mørke  skyer 


Der  blev  dog  kastet  en 
skygge  over  Walters  egen  til- 
værelse, da  der  udbrød  krig  i 
Europa.  Det  varede  ikke 
længe  før  hans  fædreland  og 
det  land,  han  havde  til- 
sluttet sig,  var  i  færd  med  at 
dræbe  hinandens  sønner, 
på  de  samme  slagmarker 
hvor  han  selv  havde  kæm- 
pet som  ung.  Da  den  an- 
den verdenskrigs  geværer 
omsider  tav  stille,  vågnede 
Tyskland  op  til  en  trist 
verden  med  sult,  sygdomme  og  for- 
tvivlelse. Byerne  lå  i  ruiner.  Millioner  var  hjemløse. 

Der  eksisterede  næsten  ikke  mad,  tøj  og  brændsel, 
og  folket  kunne  knap  nok  få  husly.  Der  var  hver  dag 
mennesker  som  døde  af  mangel  på  de  mest  grundlæg- 
gende nødvendigheder. 

Trofaste  sidste  dages  hellige  måtte  lide  sammen  med 
de  øvrige.  Nogle  døde  under  bombeangreb.  Mange 
faldt  i  krigen.  Andre  var  krigsfanger. 

Men  den  kærlighed,  som  de  hellige  nærede  for  hin- 
anden i  krigens  sidste  dage  og  den  forfærdelige  efter- 
krigstid, udløste  et  mirakel.  De  delte  deres  mad,  deres 
hjem  og  deres  tro.  Deres  indfødte  ledere  arbejdede 


med  stor  hengivenhed  for  at  få  fat  i  de  af  livets  nød- 
vendigheder, som  de  kunne  skaffe,  til  medlemmerne. 

Men  tiden  kom,  hvor  der  ikke  var  mere  at  dele  og 
ikke  mere  at  købe.  I  slutningen  af  1946  var  situationen 
desperat.  Vinteren  satte  kulderekord,  og  det  var  hårdt 
for  dem  der  boede  i  de  udbombede  byer  oppe  nordpå. 
Møderne  blev  afholdt  i  uopvarmede  bygninger,  men 
de  trofaste  hellige  så  stille  til,  mens  vandet  frøs  til  is  i 
nadverbægerne . 

Tilbage  til  Tyskland 

Ældste  Ezra  Taft  Benson,  fra  De  tolvs  Råd,  kom  til 
Europa  i  begyndelsen  af  1946  for  at  bedømme  hvilke 
behov  der  var  og  åbne  udvej  for  at  de  hundreder  af 
tons  hjælpeforsyninger,  som  kirkens  stave  og  ward 
havde  indsamlet,  kunne  blive  uddelt.  Om  efteråret 
samme  år  begyndte  disse  forsyninger  at  strømme  til 
Tyskland,  netop  som  nøden  var  alier  størst. 

Kort  tid  efter  at  velfærdsforsyningerne  begyndte  at 
ankomme,  sendte  kirken  endnu  en  stor  gave  til  Tysk- 
land -  en  troens,  barmhjertighedens  og  kærlighedens 
mand.  En  stærk  og  ydmyg  mand,  der  for  lang  tid  si- 
den var  vokset  ud  af  sine  træsko,  men  som  aldrig  var 
vokset  fra  kærligheden  til  sit  fødeland  -  det  var  Walter 
Stover,  der  blev  sendt  over  som  præsident  for  den 
østtyske  mission. 

Han  købte  og  betalte  af  egne  midler  to  togvogne 
fyldt  med  mad  og  hjælpeforsyninger,  som  han  med- 
bragte til  Tyskland.  Han  medbragte  også  sin  grønne 
Pontiac  automobil. 

Præsident  Stover  blev  opretholdt  som  missionspræ- 
sident  ved  et  møde,  som  ældste  Benson  præsiderede 
over.  Mødet  blev  afholdt  i  en  udbombet  skole  i  Berlin. 
Efter  mødet  blev  præsident  Stover  mødt  af  kirkemed- 
lemmer, som  sagde  til  ham:  „Vi  har  mistet  vore  hjem 
vore  gårde  og  alle  vore  ejendele,  men  vi  har  ikke  mis- 
tet vort  vidnesbyrd  om  evangeliet." 

Ind  i  den  russiske  zone 

Syv  af  de  otte  østtyske  distrikter  lå  indenfor  den  rus- 
siske zonegrænse.  Præsident  Stover  indledte  med  en 

lang  række  distriktskonferencer  i  dette  område,  hvor 
de  hellige,  som  var  tilbage,  samledes.  Mange  grene  var 
næsten  forsvundet.  I  nogle  af  dem  var  der  kun  kvinder 
og  børn.  Mændene  var  døde  eller  i  fangelejre.  Folket 
måtte  spise  ukrudtsplanter,  som  supplement  til  deres 
knappe  rationer  af  rugbrød.  Medlemmer  mødtes  i  et 
stort  antal  til  konferencerne,  de  var  også  åndeligt  un- 
derernærede. Gang  på  gang  krydsede  præsident 
Stover  den  russiske  zonegrænse  i  sin  grønne  pontiac, 
og  medførte  både  åndelige  og  timelige  hjælpemidler, 
en  hyrde  for  en  spredt  og  skændet  hjord. 

Der  var  en  vis  fare  ved  disse  ture.  Præsident  Stover 
blev  arresteret  adskillige  gange,  og  én  gang  blev  han 
ført  i  forhør  hos  russerne  ved  geværeskorte,  beskyldt 
for  at  være  amerikansk  spion.  Han  blev  løsladt  uden  at 
være  kommet  noget  til.  Præsident  George  Albert 
Smith  havde  lovet  ham  at  den  onde  ikke  skulle  få  magt 
over  ham,  så  længe  han  gjorde  sin  pligt,  og  dette  løfte 
blev  mange  gange  opfyldt. 

Men  altid  gav  han  de  hellige  mad  og  tøj  fra  kirkens 
velfærdsforsyninger,  og  somme  tider  købte  han  det 
selv.  Han  skænkede  tøj,  tæpper  og  andre  fornøden- 
heder til  familier,  som  ville  være  frosset  eller  sultet 
ihjel  uden  hans  hjælp. 

„Det  smukkeste  af  det  hele" 

Andre  medlemmer  fra  hele  kirken  gav  deres  bidrag 
for  at  redde  de  tyske  hellige.  Præsident  Stover  kalder 
denne  indsats  for  „det  smukkeste  og  mest  inspireren- 
de, som  jeg  nogen  sinde  har  fået  lov  til  at  opleve  i  al 
den  tid  jeg  har  været  medlem  af  kirken".  Det  begynd- 
te med  et  besøg  i  Holland,  hvor  han  meget  detaljeret 
beskrev  de  tyske  medlemmers  lidelser.  Cornelius  Zap- 
pey,  der  var  præsident  for  den  hollandske  mission, 
blev  så  bevæget  at  han  bad  de  hollandske  medlemmer 
om  de  ville  lægge  kartofler  i  deres  blomsterhaver,  og 
skænke  deres  tidligere  fjender  høsten.  De  reagerede 
med  begejstring,  og  i  november  1947  sendte  de  over 
50  tons  kartofler  til  Tyskland  sammen  med  96  tønder 
saltede  sild.  1 1949  sendte  de  yderligere  over  50  tons 
kartofler. 

Præsident  Stovers  personlige  gavmildhed  overfor  de 
hellige  blev  legendarisk.  Han  byggede  mindst  fire  nye 
kirker,  som  han  betalte  for  egen  regning.  Engang  leje- 
de han  et  tog  for  at  bringe  medlemmerne  fra  Østtysk- 
land til  det  amerikanske  område  i  Berlin  til  en  konfe- 
rence. Ved  juletid  købte  han  og  den  vesttyske 
missionspræsident  et  stykke  chokolade  af  den  ameri- 
kanske hær,  til  hver  eneste  sidste  dages  helligt  barn 
i  Tyskland.  Derefter  kaldte  børnene  ham  for  „choko- 
lade-onkel" . 

Ved  afslutningen  af  denne  mission  adopterede 


præsident  Stover  og  hans  hustru  to  små  tyske  piger  - 
Heidi  og  Brigitte. 

Præsident  Stover  blev  vidne  til  den  kolde  krigs  ind- 
ledning. Han  så  jerntæppet  gå  ned  midt  i  Europa.  Han 
så  hvordan  det  blev  mere  og  mere  vanskeligt  at  få  ad- 
gang til  sine  elskede  hellige  i  Østtyskland  og  hvordan 
det  blev  stadig  sjældnere  at  se  dem.  Men  han  arbejde- 
de utrætteligt  på  at  betjene  sit  folk  på  enhver  måde 
som  han  kunne. 

Da  bror  Stover  var  afløst  i  1951  fortsatte  han  hjemme 
i  Salt  Lake  sine  gavmilde  vaner.  Han  ansatte  mange 
immigranter  i  sin  virksomhed,  og  hjalp  i  stilhed  utal- 
lige andre,  skyede  offentlig  omtale,  men  var  altid  gav- 
mild. De  studenter,  som  bor  i  et  af  kollegierne  ved 
Brigham  Young  universitet,  nyder  glæde  af  en  lille  del 
af  hans  gavmildhed.  Han  har  skænket  alle  madrasser- 
ne og  sengene  som  er  i  hele  komplekset. 

I  mellemtiden  har  han  siddet  i  mange  kirkestillinger, 
både  i  sit  eget  ward  og  som  medlem  af  kirkeomfatten- 
de  komiteer.  Han  kender  ikke  til  nogen  anden  måde  at 
bruge  sit  liv  på,  end  ved  at  tjene  andre,  og  han  kan  se 
muligheder  for  at  gøre  det  overalt.  Præsident  Ezra  Taft 
Benson  har  sagt  om  ham:  „Bror  Walter  Stover,  som  jeg 
har  kendt  og  elsket  i  over  40  år,  er  et  pålideligt  menne- 
ske og  en  eksemplarisk  sidste  dages  hellig."  Præsident 
Thomas  S.  Monson  siger:  „Walter  Stover  har  på  Me- 
sterens facon  skænket  i  det  stille  og  helt  uofficielt  - 
uden  at  blæse  i  basun  eller  tager  æren  for  noget." 

Walter  Stover  har  viet  hele  sit  liv  til  opbyggelsen  af 


Zion  og  til  omsorgen  for  sin  Faders  børns  behov.  Han 
kunne  have  været  en  meget  rig  mand  nu  efter  verdens 
målestok.  Han  kunne  havde  været  i  besiddelse  af  ejen- 
domme og  herresæder  og  strømme  af  automobiler. 
Men  i  stedet  for  har  han  ofret  sine  penge  og  sit  liv  til 
gavn  for  sine  medmennesker  og  for  det  gengivne 
evangelium.  Så,  fremfor  at  være  rig  på  dollars  og 
cents,  er  han  meget  rig  på  kærlighed,  glæde  og  Her- 
rens ånd. 

Frelseren  har  helt  sikkert  tænkt  på  mennesker  som 
Walter  Stover,  da  han  sagde: 

„Da  skal  Kongen  sige  til  dem  ved  sin  højre  side: 
,Kom  hid,  min  Faders  velsignede!  arv  det  rige,  som 
har  været  jer  beredt  fra  verdens  grundvold  blev  lagt. 

Thi  jeg  var  sulten,  og  I  gav  mig  at  spise;  jeg  var  tør- 
stig, og  I  gav  mig  at  drikke;  jeg  var  fremmed,  og  I  tog 
jer  af  mig; 

jeg  var  nøgen,  og  I  gav  mig  klæder;  jeg  var  syg,  og  I 
så  til  mig;  jeg  var  i  fængsel,  og  I  besøgte  mig.' 

Da  skal  de  retfærdige  svare  ham  og  sige: , Herre!  når 
så  vi  dig  sulten  og  gav  dig  mad,  eller  tørstig  og  gav  dig 
at  drikke? 

Når  så  vi  dig  fremmed  og  tog  os  af  dig,  eller  nøgen 
og  gav  dig  klæder? 

Når  så  vi  dig  syg  eller  i  fængsel  og  besøgte  dig?' 

Og  Kongen  skal  svare  og  sige  til  dem: ,  Sandelig  si- 
ger jeg  eder:  hvad  I  har  gjort  imod  en  af  mine  mindste 
brødre  dér,  har  I  gjort  imod  mig"  (Mattæus  25:34-40). 
□ 


Br.  Stover,  som  modtog 
Brigham  Young  Universitets 
hædersbevisning  har  givet 
en  betydelig  gave  til  til 
mange  værdifulde  formål. 


BEDSTEMORS 
VELSIGNELSE 


Kirk  F.  Hazen 


Bedstemor  lå  for  døden,  og  hun  var  bange.  Hun 
led  af  cancer,  sukkersyge  og  havde  fået  et  al- 
vorligt slagtilfælde.  Man  forventede  at  hun 
højst  ville  leve  en  uge  til.  Min  hustru,  Rosanne,  havde 
bedt  mig  besøge  hendes  bedstemor  på  hospitalet  og 
forsøge  at  forklare  hende  hvad  der  sker  med  vort  lege- 
me og  ånd  når  vi  er  døde. 

Bedstemor  havde  afvist  alle  vore  tidligere  forsøg  på 
at  undervise  hende  i  evangeliet,  og  jeg  spekulerede  på 
hvordan  hun  mon  nu  ville  reagere.  Jeg  forventede  in- 
gen mirakuløs  omvendelse  den  dag.  Jeg  håbede  blot 
på  at  jeg  kunne  give  hende  lidt  trøst  og  hjælpe  hende 
til  at  blive  mere  åben  for  evangeliets  budskab,  når  hun 
kom  i  den  næste  verden. 

Til  min  overraskelse  viste  bedstemor  stor  interesse 
for  det  jeg  fortalte  hende.  Hun  havde  mange  spørgs- 
mål, og  jeg  kunne  besvare  de  fleste.  Vi  talte  om  døden, 
men  vi  talte  mest  om  livet  og  Guds  plan  med  hende. 
Så  talte  vi  om  præstedømmet  og  salvelse  af  syge. 

Da  jeg  havde  forklaret  om  præstedømmet  og  salvelse 
af  syge,  spurgte  bedstemor  mig  overraskende  om  hun 
kunne  få  en  velsignelse,  selv  om  hun  ikke  var  medlem 
af  kirken.  Jeg  sagde  at  præstedømmet  var  på  jorden 


for  at  hjælpe  alle  som  ønskede  at  få  del  i  dets  velsig- 
nelser. 

Jeg  forlod  hende  og  lovede  at  komme  igen  sammen 
med  en  anden,  som  kunne  hjælpe  mig  med  at  salve 
hende.  Jeg  bad  mens  jeg  kørte  hen  min  ven  som  skulle 
hjælpe  mig  med  at  salve  hende.  Bedstemor  ville  forla- 
de denne  jord  i  løbet  af  et  par  dage.  Hvad  skulle  jeg 
velsigne  hende  med?  Jeg  forsøgte,  som  jeg  har  lært 
det,  at  klare  mine  tanker  og  vente  på  Åndens  inspira- 
tion. 

^  Da  vi  kom  tilbage  til  bedstemor  på  hospitalet  følte  vi 
Andens  tilskyndelser  til  at  irettesætte  sygdommen  i 
hendes  legeme.  Vi  lovede  hende  at  hun  ville  forblive 
på  jorden,  indtil  hun  havde  fundet  ud  af  hvad  vor 
himmelske  Fader  havde  til  hende  og  at  hun  ikke  skulle 
dø  før  hun  selv  valgte  det.  Derpå  forlod  vi  hende,  så 
hun  kunne  hvile. 

Bedstemor  døde  ikke.  Hendes  kræfter  vendte  tilbage 
og  til  sidst  kunne  hun  fra  tid  til  anden  tage  hjem  om 
eftermiddagen,  og  hun  lærte  at  gå  ved  hjælp  af  en 
støttestok.  Hun  bad  om  missionærlektierne  og  fik 
dem,  og  hun  læste  Mormons  Bog. 

To  år  senere,  en  dag  hendes  datter,  min  hustrus 
mor,  havde  besøg  af  hende  hjemme,  ønskede  hun  ikke 
at  leve  endnu  et  år.  I  løbet  af  en  uge  befandt  hun  sig 
atter  i  samme  tilstand  som  før  velsignelsen,  og  så  døde 
hun. 

Hun  var  ikke  blevet  døbt,  fordi  hendes  fysiske  til- 
stand gjorde  det  umuligt,  men  vi  ved  at  hun  nu  er  pa- 
rat til  det.  Hun  fik  tid  til  at  forberede  sig  og  da  forbere- 
delserne var  til  ende,  så  afgik  hun  ved  døden.  Vi  gjor- 
de tempelarbejde  for  hende  den  følgende  sommer. 

Hendes  begravelse  var  en  af  de  smukkeste  jeg  no- 
gensinde har  overværet,  og  jeg  ved  at  nogens  tilværel- 
se blev  berørt  derved.  Siden  da  har  hendes  søster  og 
niece  tilsluttet  sig  kirken  og  hjulpet  med  at  udføre  tem- 
pelarbejde for  andre  familiemedlemmer.  Jeg  har  opda- 
get, at  når  Herren  støtter  os  i  vor  tro,  så  styrker  han  os, 
så  vi  får  endnu  mere  tro.  □ 


EN  NYFØDT 
MISSIONÆR 

Susan  M.  Freeborn 


D 


en  missionær,  der  ændrede  mit  liv,  var  min 
nyfødte  søn  Richard,  som  fødtes  glad  til  den- 
ne verden,  hvorpå  han  alt  for  hurtigt  forlod 

den  igen.  Han  vidnede,  uden  ord,  om  de  evige  sand- 
heder. Jeg  lærte  mere  af  ham  end  af  nogen  anden 
lærer  jeg  nogensinde  har  mødt. 

Jeg  var  22  år  og  aktivt  medlem  af  en  anden  kirke, 
som  gav  mig  tryghed  og  lod  mig  leve  et  behageligt  liv. 
Jeg  havde  ikke  stillet  spørgsmål  om  livets  mening  eller 
muligheden  for  andre  sandheder  udenfor  den  religion 
jeg  tilhørte. 

Så  blev  Richard  født  med  adskillige  handicaps.  Min 
rolige  tilværelse  ændredes  til  total  forvirring.  I  løbet  af 
de  få  måneder,  vi  havde  Richard  hos  os,  var  han  skif- 
tevis på  hospitalet  og  hjemme.  Alle  hans  problemer  så 
ud  til  at  få  alvorlige  konsekvenser  for  hans  lille  lege- 
me. Men  han  var  stadig  et  pragtfuldt  barn.  Det  var 
som  om  der  udgik  visdom  og  styrke  fra  ham.  Han  smi- 
lede og  hans  milde,  fredfyldte  ånd  rørte  mig,  som  intet 
andet  før  havde  gjort. 

I  løbet  af  disse  måneder  blev  jeg  overvældet  af  de- 
pressioner og  vrede.  Jeg  kunne  ikke  forstå  hvorfor  min 
søn  skulle  have  sådanne  problemer.  Mine  religiøse 
vejledere  sagde  at  jeg  måske  skulle  straffes  for  synder, 
som  jeg  ikke  havde  bekendt,  eller  at  jeg  ikke  var  vær- 
dig til  at  være  mor  og  ikke  fortjente  bedre.  Men  jeg 
kunne  ikke  tro  på  at  en  kærlig  Gud  ville  straffe  et 
uskyldigt  barn  for  sin  mors  overtrædelser. 

På  dette  tidspunkt  fik  jeg  af  nogen  i  min  mands 
familie,  som  tilhørte  SDH  kirken,  forskellige  pjecer, 
som  jeg  kunne  læse.  Da  jeg  læste  dem,  følte  jeg  mig 
opbygget  og  mit  hjerte  fyldtes  med  håb.  Den  smerte, 
jeg  havde  oplevet,  syntes  ubetydelig  i  sammenligning 
med  den  glæde,  det  håb  og  den  tro  der  nu  oplyste 
min  vej. 

Cirka  tre  uger  efter  at  missionærerne  begyndte  at 
undervise  os,  vendte  Richard  lige  så  stille  tilbage  til  det 
hjem,  som  han  for  blot  få  måneder  siden  havde  for- 
ladt. Den  sorg,  vi  følte,  blev  lettet  af  den  søde  ånd  som 
fyldte  vore  hjerter  og  som  trøstede  os  i  de  første  en- 
somme dage,  og  i  bevidstheden  om  at  vores  kostbare 
søn  stadig  levede,  men  at  vi  bare  ikke  kunne  se  ham. 

Siden  da  har  vi  fået  tre  dejlige  børn.  De  har  hver 
især  lidt  af  det  samme  lys  som  Richard  havde.  Jeg  er 
vor  himmelske  Fader  så  taknemmelig,  at  han  var  så 
klog  at  sende  os  dette  barn  og  som  med  endnu  større 
visdom  kaldte  ham  hjem  igen.  Jeg  fryder  mig  dagligt 
over  denne  lille  missionær,  som  forkyndte  os  evan- 
geliet uden  ord.  □ 


ANDEN 
ÆNDREDE 

EMNET 


Julian  C.  Low 


Mens  jeg  var  på  mission  i  1941,  blev  jeg  kal- 
det til  at  være  præsident  for  Scottbluff  di- 
striktet i  det  vestlige  Nebraska.  Der  blev  jeg 
en  søndag  bedt  om  at  tale  til  et  nadvermøde  og  havde 
også  forberedt  en  tale  om  bøn. 

Da  jeg  begyndte  at  tale,  fik  jeg  den  følelse  at  jeg  i  ste- 
det for  skulle  tale  om  Helligåndens  gave.  Jeg  rettede 
mig  ikke  efter  indskydelsen  lige  med  det  samme,  for 
jeg  havde  forberedt  mig  på  at  tale  om  bøn  og  det  hav- 
de jeg  i  sinde  at  gøre.  Et  øjeblik  efter  gentog  indskydel- 
sen sig,  blot  endnu  kraftigere.  Omsider  sagde  jeg  til 
forsamlingen  hvad  der  var  sket,  og  jeg  skiftede  emne. 

Jeg  vidste  omgående  hvorfor.  På  femte  række  sad 
familien  Pitchford  sammen  med  manden  og  faderen, 
som  ikke  var  medlem  -  det  var  Malcolm  Pitchford.  Da 
jeg  så  ham,  vidste  jeg  med  det  samme  at  det  var  ham 
jeg  skulle  tale  til,  skønt  jeg  ikke  vidste  hvorfor. 

Da  mødet  var  forbi  skyndte  Malcolm  sig  hen  til  mig 
og  fortalte  at  han  nu  forstod  en  lærdom  som  havde 
voldt  ham  kvaler  i  mange  år.  Han  sagde  at  han  nu  var 
parat  til  at  blive  døbt. 

Senere,  samme  aften,  fortalte  søster  Pitchford  mig, 
at  selv  om  Malcolm  altid  havde  været  en  god  mand  og 
far  og  havde  støttet  hende  i  at  være  aktiv  i  kirken,  så 
havde  han  ikke  selv  været  parat  til  at  tilslutte  sig  kir- 
ken. Hun  sagde  at  tidligere  på  eftermiddagen  havde 
hun  bedt  oprigtigt  om  at  Malcolm  ville  gå  med  til  nad- 
vermødet og  at  et  eller  andet  ville  røre  hans  hjerte. 

Nogle  dage  efter  fik  jeg  lov  at  døbe  Malcolm  i  North 
Platte  River,  og  senere,  da  min  mission  var  forbi,  at 
tage  med  familien  Pitchford  til  Salt  Lake  templet,  hvor 
de  blev  beseglet  for  tid  og  al  evighed.  □ 

GROUPMAN 


DeLynn  Decker 


Dette  er  en  kærlighedshistorie.  Den  handler 
om  kærlighed  til  musik,  kærlighed  til  hinan- 
den, kærlighed  til  frihed  og  kærlighed  til  Jesu 
Kristi  evangelium.  For  Igor  og  Vesna  Groupman  blev 
kærligheden  en  motiverende  kraft,  som  ændrede 
deres  liv. 

Ægteparret  mødte  hinanden  i  1971,  mens  de  begge 
to  studerede  violin  ved  Moskvas  centrale  musikskole, 
for  unge  med  et  særligt  musiktalent.  1 1967,  da  Igor  var 
11  år,  vandt  han  førstepræmien  i  en  landsomfattende 
ungdomskonkurrence  i  sin  hjemby,  Kiev,  i  Rusland. 
Som  15  -årig  fik  han  et  stipendium,  så  han  kunne  stu- 
dere ved  Moskva  centrale  musikskole  -  et  af  de  bedste 
musikkonservatorier  i  verden. 

Vesna  er  født  i  Nish  i  Jugoslavien,  og  var  solist  ved 
Belgrads  kammerorkester  i  Jugoslavien  som  10-årig. 
1 1969  vandt  hun  den  internationale  konkurrence  i  vio- 
linspil for  unge  mennesker  i  Chekoslovakiet.  Efterhån- 
den som  hendes  talent  udvikledes  og  hun  blev  mere 
berømt,  fik  også  hun  et  stipendium  til  at  studere  ved 
Moskvas  centrale  musikskole.  Således  blev  Igor  og 
Vesna  klassekammerater  og  forelskede  sig  sluttelig  i 
hinanden.  Men  de  kunne  ikke  gifte  sig  i  Rusland. 

„En  russer,  der  gifter  sig  med  en  udlænding,  betrag- 
tes som  en  slags  flygtning,"  forklarer  Igor.  „Selv  om 


Klip  fra  USSR  af  Kay  Stevenson;  andre  foto  af 
Quentin  Gardner,  Jr. 

mit  talent  blev  betragtet  som  en  , nationalskat',  så  ville 
myndighedernes  tillid  til  mig  forsvinde  og  mine  chan- 
cer for  en  international  karriere  være  lig  nul,  hvis  vi 
havde  giftetos." 

Vi  tog  begge  to  vores  afsluttende  eksamen  og  blev 
optaget  på  Moskvas  berømte  Tchaikovsky  konservato- 
rium for  videregående  studier.  1 1979  søgte  Igors  fami- 
lie, som  er  jøder,  om  tilladelse  til  at  forlade  Rusland  på 
et  tidspunkt  hvor  der  blev  åbnet  for  jødernes  udvand- 
ring. Igor  besluttede  sig  til  at  følge  sine  forældre.  Men 
så  snart  hans  hensigter  blev  kendt  -  det  var  kun  et  par 
måneder  før  hans  afsluttende  eksamen  -  blev  han  ude- 
lukket fra  konservatoriet. 

Familien  Groupman  fik  tilladelse  til  at  forlade  Rus- 
land og  de  ankom  til  De  forenede  Stater  den  15.  juli 
1979.  Igor  og  Vesna  blev  enige  om  at  Vesna  skulle  blive 
i  Rusland  og  gøre  sine  studier  færdige  og  derpå  mødes 
med  Igor  i  Amerika  i  juli  1980. 

Det  blev  en  ensom  kamp  for  dem  hver  især.  Igor, 
der  havde  bosat  sig  i  Los  Angeles,  fik  et  stipendium  så 
han  kunne  studere  hos  den  berømte  violinist,  Jascha 
Heif etz,  samtidig  med  at  han  indspillede  plader  for  et 
grammofonselskab.  I  mellemtiden  fuldførte  Vesna  sine 
studier,  spillede  til  koncerter  rundt  omkring  i  Europa 
og  spillede  solopartier  med  Belgrads  og  Munchens 
symfoniorkestre.  Straks  efter  sin  eksamen  rejste  hun 
til  De  forenede  Stater  og  blev  gift  med  Igor. 

Vesna  havde  brug  for  vejledning  og  en  fast  tro.  „Jeg 
var  medlem  af  den  russisk  ortodokse  kirke,  men  jeg 
havde  stærkt  på  fornemmelsen  at  jeg  en  dag  ville  finde 
sandheden  og  genkende  den,"  siger  hun. 

„Jeg  kan  huske  at  jeg  sad  sammen  med  Igor  og  for- 
talte ham  hvor  vidunderligt  det  ville  være  at  finde  en 
kirke,  nøjagtigt  som  den  kirke  der  omtales  i  Bibelen," 
siger  hun.  En  dag  var  der  en  nabo,  som  også  var  ud- 
vandret fra  Rusland,  der  fortalte  at  hun  havde  fundet 
en  sådan  kirke.  Tre  dage  senere  kom  to  søstremissio- 
nærer  og  bankede  på  Groupmans  dør  for  at  undervise 
dem  i  evangeliet. 

Efter  en  måned  med  bønner  og  studium  blev  Vesna 
døbt  -  det  var  i  april  1982.  Igor  studerede  og  kom  i  kir- 
ken sammen  med  hende.  Han  havde  endnu  ikke  gjort 


op  med  sig  selv  om  han  ville  døbes,  men  Vesnas  eks- 
empel hjalp  ham.  „Jeg  troede  at  jeg  var  nødt  til  at  vide 
alt  om  kirken  og  være  fuldkommen,  før  jeg  kunne  lade 
mig  døbe,"  siger  han.  Det  bekymrede  ham  især  at  han 
skulle  holde  op  med  at  ryge,  en  vane  han  havde  haft 
siden  han  var  13  år. 

Groupmans  flyttede  til  San  Diego  i  Californien,  og 
blev  aktive  medlemmer  af  San  Diegos  syvende  ward  i 
den  Nordre  Stav.  Igor  holdt  op  med  at  ryge  og  i  au- 
gust 1983  blev  han  døbt. 

Da  Igor  og  Vesna  havde  tilsluttet  sig  kirken  var  det 
lettere  for  dem  at  tilpasse  sig  deres  nye  livsstil.  At  væ- 
re kommet  til  et  fremmed  land  „er  som  at  gå  ind  i  et 
andet  menneskes  lejlighed,  hvor  lyset  er  slukket, "  si- 
ger Igor.  „Man  er  bange  for  at  støde  ind  i  møbler  og 
ting,  mens  man  leder  efter  lyskontakten.  Da  vi  tilslut- 
tede os  kirken  var  det  som  om  vi  tændte  lyset." 

Igor  og  Vesna  spiller  begge  to  i  San  Diego  symfonior- 
kester foruden  at  de  giver  privatundervisning  og  af- 
holder koncerter.  Igor  er  koncertmester  i  San  Diego 
kammerorkester  og  Vesna  er  koncertmester  ved  San 
Diegos  operaorkester.  De  har  i  nogen  tid  siddet  i  en 
usædvanlig  kirkestilling  -  de  underviser  indvandrer- 
ne, Hmong  og  Laotians  børn  i  musik,  børn  som  tilhø- 
rer den  sydøstasiatiske  gren  i  deres  stav. 

„Vi  underviser  børn,  der  taler  mange  forskellige 
sprog,  og  derfor  har  vi  stor  brug  for  Andens  hjælp  til 
at  kommunikere  med  dem,  og  det  får  vi  virkelig  også, " 
siger  Vesna.  „Der  sker  mirakler  i  vore  klasser." 

Groupmans  arbejder  også  som  stavsmissionærer  ved 
at  give  koncerter  til  firesides,  hvor  de  spiller  på  deres 
instrumenter  og  taler  om  musik  og  evangeliet. 

„Vi  betragter  musik  som  en  af  disse  uudsigelige  ga- 
ver, hvor  Anden  giver  sig  til  kende  i  skønhed  og  kraft. 
Det  er  et  fantastisk  missionærredskab/'  siger  Vesna. 

Til  trods  for  at  Igor  og  Vesna  har  et  meget  optaget 
skema,  så  nyder  de  at  bruge  deres  talenter  for  at 
fremme  Herrens  værk.  „Det  er  mere  spændende  at 
bruge  et  talent  i  Herrens  tjeneste  end  at  spille  i  den 
fineste  koncertsal,"  siger  Igor.  Men  hvorfor?  „Fordi 
folk  er  der  for  at  lære  sandheden  og  tilbede  Herren." 
□ 


Mine  brødre,  vi  ser  nu,  at  Gud  ihukommer  alle  folk, 

i  hvilket  land  de  end  befinder  sig;  ja,  han  tæller  sit  folk, 

og  hans  inderlige  barmhjertighed  dækker  hele  jorden. 

Og  det  er  min  glæde  og  min  store  taksigelse;  ja,  jeg  vil 

takke  min  Gud  til  evig  tid.  Amen. 

Igor  og  Vesnas  Groupman  skattede  skriftsted  og  vidnesbyrd  fra  Alma  26:37. 

NAR  DU  FØLER 


DU  ER  ALENE 


ER  DU  DET  IKKE 


Frygt  ikke,  thi  de,  der  er  med  os,  er  flere  end  de,  der  er  med  dem!  (2  Kong.  6:16) 


Du  er  til  selskab  og  din  bedste  veninde  tilbyder 
dig  en  drink. 
„Kom  nu,"  siger  hun,  „et  enkelt  glas  mellem 
venner  kan  ikke  skade  dig.  Vi  er  da  venner,  ikke?" 

En  aften  er  du  hjemme  hos  en  ven  og  se  TV,  og  en 
film  af  tvivlsomt  emne  begynder. 

„Det  her  er  en  skøn  film,"  siger  din  ven.  „Den  skal  vi 
se  -  ikke?" 

I  er  nået  til  eksamen  i  skolen.  Du  har  læst  flittigt  og  er 
fortrolig  med  stoffet.  En  af  dine  venner  har  ikke  læst, 
og  han  skal  klare  prøven  for  at  rykke  op  i  næste  klasse. 

„Lad  mig  se  dine  svar,  før  du  afleverer  opgaven," 
hvisker  han.  „Du  ved  jeg  er  nødt  til  at  klare  denne 
prøve." 

Somme  tider  kommer  du  i  situationer,  hvor  du  enten 
må  sige  nej  til  en  ven  eller  indgå  kompromis  med  dine 
værdinormer.  Når  dit  svar  til  en  ven  kræver  at  du  gør 
noget  forkert,  har  du  måske  truffet  afgørelsen  efter 
hvad  de  vil  mene  om  dig  eller  endnu  vigtigere  -  hvad 
du  vil  mene  om  dig  selv. 

Det  er  ikke  altid  let  at  sige  nej  til  sine  venner,  men 
det  er  muligt  at  sige  nej  og  stadig  beholde  dem  som 
sine  venner. 

„Du  må  betale  prisen" 

Her  kan  du  se  hvordan  andre  har  gjort  det. 

Cathy  Antonsson  fra  Helsingborg  siger  at  det  ikke  al- 
tid er  nemt  eller  behageligt  at  skulle  sige  nej. 

„Det  er  svært.  Det  er  ikke  let,  men  du  må  betale  en 
pris  for  at  være  den  du  er.  Somme  tider  græd  jeg,  fordi 
jeg  måtte  blive  hjemme.  Det  var  svært  fordi  der  er  så 
mange  mennesker  her  der  ikke  er  religiøse. 

Jeg  var  i  Rom  i  to  uger  sammen  med  skolen.  I  Italien 
bliver  man  altid  budt  på  vin.  De  drikker  vin  til  de  fleste 
af  deres  måltider,  så  mine  venner  blev  ved  med  at  tilby- 
de mig  vin,  og  jeg  blev  ved  med  at  sige:  ,Nej,  jeg  drik- 
ker ikke  den  slags.' 


HVORDAN  SIGE 

NEJ 

OG  BEHOLDE 
SINE  VENNER 


Chris  Crowe 


Mine  venner  brugte  mange  penge  på  drinks.  Hver 
eneste  gang  vi  var  ude,  kunne  jeg  putte  det  samme  be- 
løb i  min  pung,  som  de  brugte  på  deres  drinks.  Før  vi 
tog  hjem  kunne  jeg  købe  mig  en  dyr  kjole.  Alle  mine 
venner  var  virkelig  overraskede,  da  de  så  den  og  sag- 
de: ,Hvordan  kunne  du  få  råd  til  det?'  Jeg  fortalte  dem 
hvad  jeg  havde  gjort,  og  at  det  var  en  af  fordelene  ved 
ikke  at  drikke." 

Selv  om  det  var  hårdt,  var  Cathy  glad  fordi  hun 
holdt  fast  ved  sine  standarder.  „Da  jeg  tog  min  studen- 
tereksamen," sagde  en  af  drengene,  som  jeg  plejede  at 
gå  ud  med,  til  mig,  at  han  havde  sat  sig  som  mål  at  få 
mig  til  at  bryde  mine  standarder,  før  vi  tog  vores  afslut- 
tende eksamen.  Han  sagde  at  det  altid  havde  irriteret 
ham,  at  jeg  var  så  moralsk.  Senere  sagde  han  til  mig: 
Jeg  har  aldrig  respekteret  en  pige  så  meget  som  jeg 
respekterer  dig'  -  fordi  jeg  ikke  ville  sænke  mine  stan- 
darder. 

„Min  humoristiske  sans  blev  mig  til  nytte" 

En  humoristisk  sans  hjælper  mange  mennesker  til  at 
sige  nej  til  deres  venner.  Brian  Halverson  fra  Minnea- 
polis i  Minnesota  fortæller:  „Min  humoristiske  sans  har 
altid  hjulpet  mig  ud  af  kedelige  situationer.  Mine  ven- 
ner ved  end  ikke  hvad  en  mormon  er,  men  de  ved 
hvad  jeg  står  for. 

Hvis  mine  spøgefuldheder  ikke  hjalp,  så  sagde  jeg  i 
reglen:  Jeg  har  bedre  ting  at  foretage  mig  lige  nu.  Det 
morer  mig  heller  ikke  særlig  meget.'  Det  virkede  ud- 
mærket for  mig.  Alle  mine  venner  respekterer  min 
religion." 

„Mine  venner  respekterer  min  tro" 

Thomas  Eberhardt  er  den  ene  af  kun  syv  sidste  dages 
hellige  der  bor  i  Muhlheim  i  Tyskland,  en  by  med  3.000 
indbyggere.  Da  de  fleste  af  Thomas'  venner  ikke  er  sid- 
ste dages  hellige,  og  det  er  helt  almindeligt  at  drikke  øl 
i  Tyskland,  må  han  ofte  sige  nej. 

I  Tyskland  drikker  man  øl  overalt,  ved  en  hvilken  som 
helst  lejlighed.  Så  snart  man  kommer  ind  hos  folk, 
skænker  de  et  glas  øl  op  til  én. 

Allerførst  takker  jeg  dem  for  tilbudet.  Så  fortæller  jeg 
dem,  at  jeg  ikke  drikker  øl  og  hvorfor.  Jeg  spørger  dem 
om  de  har  hørt  om  Jesu  Kristi  Kirke  af  Sidste  Dages  Hel- 
lige. De  svarer  nej  og  jeg  forklarer  lidt  om  kirken  og  vis- 
domsordet.  Mine  venner  respekterer  min  tro,  men  jeg 
er  nødt  til  altid  at  være  positiv  -  og  aldrig  angribe  dem. 

„Lige  efter  at  jeg  var  blevet  døbt,"  siger  Thomas, 
„blev  jeg  indkaldt  i  den  tyske  hær.  I  Tyskland  skal  alle 
1 9-årige  unge  mænd  være  soldater  i  mindst  1 5  måne- 
der. Soldaterne  bor  mange  sammen  og  jeg  kunne  ikke 
undgå  at  komme  i  situationer,  som  strider  imod  de  lær- 
domme og  bud  som  jeg  netop  havde  fået  et  vidnesbyrd 
om. 

Det  varede  ikke  længe  før  jeg  blev  tilbudt  cigaretter. 
Jeg  har  altid  forsøgt  at  være  høflig,  så  jeg  takkede  dem 
for  tilbudet  og  fortalte  derpå  hvorfor  jeg  ikke  ryger. 


Mine  soldaterkammerater  accepterede  det  uden 
problemer. 

Men  så  blev  jeg  inviteret  med  til  en  af  mine  venners 
fødselsdag,  og  der  blev  jeg  tilbudt  øl.  Jeg  takkede  igen 
for  tilbudet  og  sagde,  jeg  drikker  ikke.  Mine  soldater- 
kammerater blev  mere  nærgående  efterhånden  som 
selskabet  skred  frem.  Til  sidst  kunne  jeg  ikke  se  nogen 
anden  udvej  end  at  forklare  dem  hvorfor  jeg  ikke 
drikker. 

Jeg  rejste  mig  og  sagde  til  dem  allesammen:  Jeg  tak- 
ker meget,  fordi  jeg  blev  inviteret  til  dette  fødselsdags- 
selskab. Jeg  vil  gerne  sige  til  jer  allesammen,  at  jeg  ikke 
drikker  øl  eller  alkohol,  og  jeg  skal  fortælle  jer  hvorfor. 
Som  I  sikkert  har  hørt,  er  jeg  medlem  af  Jesu  Kristi  Kirke 
af  Sidste  Dages  Hellige.  Herren  har  befalet  os  ikke  at 
drikke  alkohol,  og  det  er  grunden  til  at  jeg  ikke 
drikker.' 

Derefter  havde  jeg  ikke  længere  problem  med  at 
nogen  tilbød  mig  øl." 

„De  kan  ikke  forandre  mig" 

Allison  Bowman,  fra  Chandler  i  Arizona,  forklarer 
sin  måde  at  sige  nej  på.  „Jeg  prædiker  ikke.  Jeg  siger 
bare  nej.  Man  må  ikke  være  grov.  Jeg  fortæller  dem 
bare  om  mine  standarder,  og  at  det  er  min  måde  at 
være  på.  De  kan  ikke  ændre  på  mig. 

Da  jeg  flyttede  til  Arizona  var  der  nogle  ældre  dren- 
ge i  den  klasse  jeg  kom  i,  og  de  ville  have  mig  til  at 
pjække  og  gå  ud  og  spise  frokost  sammen  med  dem. 
Jeg  sagde:  ,l\lej,  det  ville  jeg  aldrig  gøre.' 

De  blev  ved  med  at  spørge  om  jeg  ville  gå  ud  med 
dem,  også  på  andre  tidspunkter.  Hver  gang  de  spurgte 
mig,  måtte  jeg  sige  til  dem: , Nej,  jeg  kan  ikke  gå  ud 
med  drenge  før  jeg  er  1 6.'  Jeg  måtte  forklare  dem  det 
hundredevis  af  gange.  Og  nu  passer  de  på  at  ingen  gør 
mig  fortræd.  Vi  er  stadig  gode  venner." 

„Det  er  ikke  sundt  for  mig" 

Wilfredo  Perez,  en  nyomvendt  fra  Cabo  Rojo  i  Puer- 
to Rico,  har  altid  haft  masser  af  venner. 

„Den  dag  jeg  tilsluttede  mig  kirken,"  siger  han,  „var 
der  flere  af  medlemmerne  som  sagde  til  mig,  at  jeg  viUe 
miste  nogle  af  mine  venner.  Jeg  spekulerede  på  hvor- 
for. Jeg  kunne  ikke  se  hvordan  det  kunne  påvirke  mine 
venner,  at  jeg  blev  sidste  dages  hellig. 
Jeg  blev  ved  med  at  komme  sammen  med  mine  ven- 
ner, men  jeg  talte  ikke  længere  som  dem  eller  gjor- 
de alt  det  som  de  gjorde,  eller  som  jeg  selv  gjorde 
før  jeg  tilsluttede  mig  kirken.  Somme  tider  følte 
de  sig  lidt  forlegne  over  det.  I  begyndelsen  var 
det  svært  for  mig  at  sige  nej.  Jeg  ville  ikke  såre 
deres  følelser  eller  få  dem  til  at  tro,  at  jeg  ikke 
længere  kunne  lide  dem.  En  af  mine  venner 
inviterede  mig  til  et  nytårsselskab.  Jeg  tog  med, 
og  så  sagde  han  til  mig:  ,Wilfredo,  kom 
ind  og  få  alt  det  rom  og  øl  som  du  vil  have.' 
Jeg  sagde:  ,Nej  tak.  Jeg  drikker  hverken  rom  eller 
øl,  og  desuden  er  det  ikke  sundt  for  mig.' 
,OK,'  sagde  han,  ,du  kan  jo  bare  nyde  selskabet 
som  du  har  lyst  til.'  Så  det  gjorde  jeg  sammen  med 
mine  venner,  uden  at  drikke  eller  gøre  noget  af  det 
som  jeg  vidste,  atjeg  ikke  burde." 

„Det  er  vigtigt  at  have  venner  som  ikke  er 
medlemmer" 

Mark  Ray  fra  Tempe  i  Arizona  siger  at  mange  af  hans 
venner  ikke  er  sidste  dages  hellige,  men  at  han  ikke  ser 
det  som  noget  problem. 

„Jeg  tror  at  det  er  vigtigt  at  have  venner,  som  ikke 
er  medlemmer,  men  man  skal  ikke  lade  sig  påvirke  af 
dem.  Jeg  gør  mange  ting  sammen  med  ikke-medlem- 
mer,  men  jeg  går  ikke  på  kompromis  med  mine  stan- 
darder. 

Engang  var  jeg  med  skolen  en  tur  til  Californien  sam- 
men med  andre  elever  jeg  kendte.  Da  vi  om  aftenen 
kom  til  hotellet,  kom  de  frem  med  nogle  øller.  Jeg  sag- 
de: ,Nej  tak/  og  satte  mig  bare  ned  sammen  med  dem.  I 

eg  matte  virkelig 
gøre  op  med  mig  selv  i 
forvejen.  Hvis  en  dreng 
ønskede  vi  skulle  gøre 
noget,  som  Jeg  vidste  jeg 
ikke  burde  gøre,  så 
måtte  jeg  meget  bestemt 
sige  nej  til  ham. 


begyndelsen  følte  jeg  mig  lidt  dum,  men  de  pressede 
mig  ikke. 

De  fleste  af  mine  venner  ved  atjeg  er  mormon,  så 
jeg  behøver  ikke  at  sige  nej  ret  ofte.  De  kender  mine 
standarder  i  forvejen." 

„Jeg  måtte  virkelig  gøre  op  med  mig  selv" 

Michele  Randria  fra  Mont  de  Marsan  i  Frankrig,  bor 
i  en  by  med  meget  få  sidste  dages  hellige.  Så  hun  har 
naturligvis  mange  venner  som  ikke  er  mormoner. 

I  vores  by  er  jeg  det  eneste  medlem  på  min  alder. 
Heldigvis  har  min  far  aldrig  røget  eller  drukket  alkohol, 
selv  om  han  ikke  er  medlem  af  kirken,  så  de  fleste  af 
mine  venner  ved,  atjeg  hverken  ryger  eller  drikker. 

„Det  var  straks  vanskeligere  når  jeg  var  ude  med 
drenge,"  forklarer  Michele.  „Jeg  måtte  virkelig  gøre 
op  med  mig  selv  i  forvejen.  Men  selv  efter  atjeg  havde 
besluttet  mig,  var  det  somme  tider  meget  svært  allige- 
vel. Hvis  en  dreng  ønskede  at  vi  skulle  gøre  noget,  som 
jeg  vidste  atjeg  ikke  burde  gøre,  så  måtte  jeg  meget 
bestemt  sige  nej  til  ham.  Og  det  skete  somme  tider  at 
han  ikke  længere  var  min  ven  efter  det. 

Jeg  har  opdaget  at  det  altid  er  lettere  at  sige:  ,Nej, 
jeg  kan  ikke  gå  ud  med  dig,  eller  tage  med  til  dette 
sted,'  før  vi  mødes.  Når  man  først  er  sammen,  er  det 
meget  sværere  at  sige  nej.  Så  derfor  undgår  jeg  somme 
tider  situationen  ved  at  lade  være  med  at  gå  ud  med 
den  dreng." 

Som  I  ser  er  det  ikke  altid  nemt  at  sige  nej  til  sine  ven- 
ner, og  der  findes  ingen  fuldkommen  måde  at  komme 
ud  af  en  vanskelig  situation.  Man  kan  ikke  gå  ud  fra 
det  som  andre  gør.  Du  må  tage  din  egen  beslutning  i 
forvejen.  Hvis  du  studerer  skrifterne,  lytter  til  profetens 
råd  og  beder  om  vejledning,  vil  du  kunne  finde  de 
svar,  som  virker  bedst  for  dig. 

„Hemmeligheden,"  siger  Wilfredo  Perez,  „ligger  i  at 
finde  udveje  til  at  sige  nej,  uden  at  få  sine  venner  til  at 
føle  sig  forlegen.  Du  behøver  ikke  at  miste  dine  venner 
selv  om  du  er  mormon,"  forklarer  han.  „Når  jeg  nu  er 
sammen  med  mine  venner,  så  ryger  de  ikke,  de  drikker 
ikke  og  de  bander  ikke.  Mine  gamle  venner  er  stadig 
mine  venner,  og  nu  har  jeg  flere  venner  end  nogen- 
sinde." 

Allison  Bowman  siger:  „Da  jeg  var  syv  år  besluttede 
jeg  mig  til  atjeg  ville  gøre  alt  hvad  jeg  kunne  for  at  gø- 
re det  rette.  Nu  gennemtænker  jeg  situationen  før  jeg 
tager  nogen  som  helst  beslutning.  Hvis  jeg  gør  noget 
forkert,  så  ved  jeg,  atjeg  kommer  til  at  betale  prisen  for 
det  senere." 

Og  det  er  det  vigtigste  at  huske  på,  når  man  står  i  en 
vanskelig  situation  blandt  sine  venner.  Afgør  i  forvejen 
hvad  du  tror  på,  og  når  situationen  opstår,  så  hold  fast 
ved  din  tro. 

Hvis  du  gør  det,  så  kan  du  sige  nej  og  stadig  beholde 
dine  venner  -  og  have  masser  af  dem.  □ 


EN  AFTENSA 


Det  eneste  man  hører  i  den  tunge,  fugtige  nat- 
teluft er  en  melodiøs  kvidren.  Det  er  de  små 
cikader,  der  er  så  almindelige  i  Puerto  Rico  og 
på  et  par  af  de  omkringliggende  øer,  og  det  virker  som 
om  de  stemmer  i  med  sød  musik  til  ære  for  den  be- 
givenhed som  nu  vil  finde  sted. 

Sangen  strømmer  ind  gennem  de  åbne  kirkevinduer, 
hvor  en  masse  mennesker  er  forsamlet.  De  sidder  stille 
og  forventningsfuldt,  mens  loftventilatoren  roterer  og 
får  bladene  til  at  dirre  på  palmerne  som  står  til  pynt  i 
lokalet. 

Stilheden  afbrydes  af  en  bevægelse  foran  i  lokalet. 
To  unge  mænd,  klædt  i  hvidt,  træder  smilende  ned  i 
dåbsbassinet  med  ansigterne  vendt  mod  hinanden.  En 
arm  bliver  løftet.  Hænderne  er  anbragt  som  de  skal  og 
en  stærk,  ungdommelig  røst  høres  gennem  cikadernes 
sang. 

Den  ene  unge  mand  sænkes  ned  i  vandet  af  den  an- 
den. Han  rejser  sig  hurtigt  igen  og  atter  breder  et  smil 
sig  over  hans  ansigt.  Det  afspejler  sig  hos  enhver  af  de 
iagttagende.  Endnu  en  ung  mand  i  Puerto  Rico  har 
påtaget  sig  Kristi  navn. 

Det  nye  medlem.  Gerard  Aquirre  på  18  år,  har  kun 
kendt  den  1 7-årige  Pablo  Chavez  nogle  få  uger,  men 
efter  at  have  deltaget  i  en  familieaften  hos  familien 
Chavez  var  det  som  om  de  blev  brødre  for  evigt.  Det 
var  kun  naturligt  for  ham  at  bede  Pablo  om  at  døbe 
ham. 


Pablo  og  Gerard  er  typiske,  unge  sidste  dages  hellige 
i  Puerto  Rico.  De  indfødte  på  øen  taler  spansk,  men  alle 
lærer  engelsk  i  skolen  og  mange  taler  dette  andet 
sprog  helt  flydende.  Nogle  har,  som  Pablo,  været  med- 
lemmer i  årevis  og  har  endog  været  inde  på  fastlandet 
og  er  blevet  beseglet  til  deres  familier  i  templet.  Andre 
er,  som  Gerard,  først  for  nylig  blevet  undervist  i  kirkens 
lærdomme.  Alligevel  er  det  som  om  deres  levevis  og 
deres  eksempler  har  tilført  deres  kultur  en  særlig  glans, 
således  som  det  kunne  lyde  i  cikadernes  smukke  sang 
denne  strålende  aften. 

Øen,  Puerto  Rico  er  en  republik  under  De  forenede 
Stater,  og  den  ligger  på  grænsen  mellem  Atlanterhavet 
og  Det  karibiske  Hav,  ca.  1 .600  km  sydøst  for  Florida. 
De  tog  imod  de  første  missionærer  for  ca.  1 5  år  siden. 
Siden  da  er  kirken  vokset  og  blomstret  op  på  tropeøen. 
Der  er  nu  tre  stave  og  mange  distrikter.  Inden  for  disse 
enheder  finder  man  fine  unge  mennesker,  som  er  be- 
gejstret over  at  lære,  og  dele  evangeliet  med  andre. 

„Det  som  bringer  mig  størst  glæde  i  livet,"  siger  Jea- 
nette Morales  på  1 5,  præsidentinde  for  rosenpigerne  i 
Trujillo  Alto  ward,  „er  at  efterleve  evangeliet.  Alle  lær- 
dommene hjælper  mig  så  meget.  Alt  vil  gå  godt,  hvis 
man  bare  ved  at  Gud  lever  og  at  han  elsker  os." 

Jeanette  og  hendes  søstre.  Udi  på  18  og 
Dioni  på  1 6,  tilsluttede  sig  kirken  sammen 
med  deres  forældre  for  fem  og  et  halvt 
år  siden.  „Vi  kom  ind  i  kirken  på  et  vig- 
tigt tidspunkt,"  siger  Udi,  der  for  tiden 
virker  som  førsterådgiver  i  Unge  Pigers 
præsidentskab  og  underviser 
bikubepigerne. 


Lisa  A.  Johnson 


„Det  var  lige  da  jeg  var  blevet  teenager  -  i  den  alder, 
hvor  fristelserne  for  alvor  begynder  at  sætte  ind." 

Søstrene  Morales  siger  at  de,  ved  at  adlyde  kirkens 
lærdomme,  har  kunnet  være  et  eksempel  for  mange  af 
deres  venner,  som  ikke  er  medlemmer  af  kirken.  Andre 
unge  sidste  dages  hellige  er  ledere  i  deres  skoler  og 
samfund.  Belinda  Berrios  blev  kåret  som  miss  Puerto  Ri- 
co National  Teenager  i  1 984,  og  søstrene  Morales  har 
haft  forskellige  førende  positioner  i  mange  klasser.  De- 
res venner  og  lærere  spørger  dem  ofte:  „Hvad  er  det, 
der  gør  jer  så  meget  anderledes?"  Deres  venner  viser 
dem  i  reglen  interesseret  respekt  og  nysgerrighed,  men 
der  var  engang  hvor  de  gjorde  nar  og  spottede. 
,Men  det  generede  os  ikke,"  siger  Dioni, 

der  er  førsterådgiver  i  sin  laurbærpige- 
klasse og  seminarsekretær.  „Vi  bru- 
ger det  som  en  undskyldning  til  at 
lære  dem  sandheden  om  kir- 
ken. Når  folk  ser  at  vi  ikke 
skammer  os,  så  vil  de  gerne 
høre  mere." 


Skønt  ingen  på  øen  rigtigt  kender  kirkens  lærdomme, 
så  er  der  mange  der  kender  lidt  til  den  gennem  kirkens 
tv-reklamer. 

Det  var  faktisk  takket  være  disse  reklamer  at  den 
nydøbte  Gerard  fandt  frem  til  kirken  i  første  omgang. 
Den  høje,  pæne  unge  mand  skrev  til  den  adresse  som 
stod  på  skærmen,  og  spurgte  om  kirken  havde  repræ- 
sentanter i  Puerto  Rico.  Missionærerne  blev  sendt  ud 
for  at  besøge  Gerard,  og  han  fik  hurtigt  missionærlekti- 
erne. 

„Da  jeg  hørte  Joseph  Smiths  historie,"  sagde  Gerard, 
„følte  jeg  ligesom  han.  Jeg  var  også  forvirret  og  gik  ud 
i  et  område  hvor  der  gror  kaktus,  fandt  en  åben  plads 
og  bad  Herren  om  at  vejlede  mig.  Så  følte  jeg  den  mest 
vidunderlige  ånd:  Jeg  følte  den  samme  ånd  da  missio- 
nærerne talte  til  mig.  Jeg  har  aldrig  før  fået  religions- 
undervisning, men  så  snart  ældsterne  begyndte  at  un- 
dervise mig,  varede  det  ikke  længe 
før  jeg  kunne  se,  at 

det  er  sandheden.  Det  var  som  om  at  jeg  altid  havde 
kendt  den." 

Missionærerne  præsenterede  Gerard  for  Pablo,  hans 
1 5-årige  bror  Mario,  og  deres  forældre.  Gerard  blev 
omgående  optaget  i  familien.  Det  er  ikke  ualmindeligt 
blandt  kirkemedlemmerne  i  Puerto  Rico.  De  voksne  og 
de  unge  kommer  sammen  som  de  bedste  venner.  De 
taler  med  hinanden  med  kærlig  respekt,  de  er  sammen 
til  sammenkomster,  og  man  ser  sjældent  de  unge  alene 
uden  at  de  voksne  også  er  der. 

Familien  Chavez  var  lykkelige  for  at  hjælpe  Gerard 
med  at  lære  evangeliet,  og  de  blev  henrykte,  da  de 
hørte  at  noget  af  det  første  Gerard  spurgte  om,  da  han 
havde  besluttet  sig  til  at  blive  døbt  var:  „Kan  jeg  bl/ve 
missionær?"  Det  er  et  spørgsmål  som  mange  unge 
mennesker  tager  meget  alvorligt  i  Puerto  Rico.  Pablo 
har  arbejdet  flittigt  i  sin  fars  rammeforretning  en  del  år 
for  at  tjene  penge  til  sin  mission. 

Nu  er  han  1 7  år  og  ved  at  nå  sit  mål.  Og  når  tiden  er 
inde  til  at  han  kan  blive  missionær,  så  er  han  også  godt 
forberedt  på  enhver  anden  måde.  Wardets  ledere, 
som  arbejder  med  de  unge,  lægger  vægt  på  at  de  unge 
bliver  både  åndeligt  og  timeligt  forberedt  på  en  mis- 
sionærs arbejde,  og  de  afsætter  2  timer  den  tredje  søn- 
dag i  hver  måned,  hvor  drengene  under  workshops 
kan  lære  om  madlavning  og  ernæring,  at  være  velple- 
jet, at  vedligeholde  en  cykel  og  et  motorkøretøj,  at  sy, 
samt  takt  og  tone.  Under  samme 
periode  bliver  der  også  holdt  taler 
af  missionærer  og  wardsledere. 

De  unge  i  Puerto  Rico  elsker 
roadshows,  som  alle  unge  sidste 
dages  hellige  over  hele  verden,  og 
når  den  ene  ungdomskonference 
er  slut  kan  de  næsten  ikke  vente 
til  den  næste.  De  engagerer  sig 
også  voldsomt  i  stavens  sports- 
turneringer,  især  volleyball  og 
basketball.  De  er  kun  lige  begyndt 
på  spejderprogrammet,  men  de 
afholder  jævnligt  talekonkurren- 
cer, firesides  og  solnedgangsmø- 
der.  En  af  fordelene  ved  at  bo  i 
Puerto  Rico  er,  at  de  kan  afholde 
så  mange  aktiviteter  ved  stranden, 
som  aldrig  er  langt  borte.  De  har 
også  mange  tjenesteprojekter. 

Det  lyder  måske  nemt  at  bo  i 
Puerto  Rico,  men  de  unge  menne- 
sker dér  har  også  deres  problemer. 
Gruppepres,  hvilket  de  fleste  unge 
betragter  som  det  største  af  alle 
problemer,  er  dog  ikke  så  slemt 
for  de  unge  i  Puerto  Rico.  „Vi  fin- 
der venner  der  tror  som  vi,  og  de 
lægger  ikke  særlig  meget  pres  på 
os,"  siger  Udi  samstemmende 


med  mange  af  hendes  sidste  dages  hellige  venner. 

De  fleste  unge  på  øen  er  enige  om  at  det  virkelige 
problem  er  det  pres  der  kommer  ude  fra  verden  i  almin- 
delighed. „Ifølge  verden  i  dag  skal  man  være  hård,  rig 
og  umoralsk  for  at  være  smart,"  siger  Pablo.  Hans  bror 
Mario  er  enig  og  siger:  „Overalt  hvor  man  ser  hen  er 
der  ting  og  mennesker  som  opfordrer  til  at  gå  imod  kir- 
kens lærdomme."  Begge  drengene  siger  at  kirkens  ak- 
tiviteter og  programmer  -  som  for  eksempel  familieaf- 
tenen og  personligt  studium  af  skrifterne  -  hjælper 
dem  til  at  prioritere  rigtigt. 

De  unge  benytter  kirkens  lærdomme  til  at  ruste  sig 
mod  verdslig  indflydelse,  ligesom  deres  spanske  for- 
fædre benyttede  øen  til  at  befæste  deres  holdninger  til 
den  nye  verden.  Navnet  -  Puerto  Rico  -  betyder  „den 
rige  havn",  og  var  engang  det  spanske  herredømmes 
borgfæstning  i  Caribien.  Der  ligger  majestætiske  fæst- 
ninger hele  vejen  langs  øens  kystlinie,  og  det  var  bag 
disse  tykke  mure  at  spanierne  beskyttede  sig  mod  de 
angribende  pirater. 

I  vore  dage  er  unge,  hengivne  mennesker  med  til  at 
gøre  Puerto  Rico  til  en  fæstningsborg  i  kirken.  Øen  er 
ikke  ret  stor,  geografisk  set.  Men  ser  I,  de  sidste  dages 
helliges  unge  stemmer  lyder  nærmest  som  cikadernes 
sang.  Selv  om  de  er  meget  små  -  de  største  er  kun  50 
mm  -  så  lyder  deres  sang  klart  og  melodiøst  ud  i  nat- 
ten. □ 

EDDERKOPPEN 


David  Brinley 

Ingen  andre  kunne  have  set  den.  Det  var  et  tilfælde 
at  jeg  så  den.  Midt  ude  i  kirkens  forhal,  som  var  fyldt 
med  livlige  japanske  medlemmer,  der  havde  travlt 
for  at  nå  søndagsskolen,  var  en  lillebitte  edderkop  san- 
delig helt  betydningsløs.  Den  kom  til  syne  under  radia- 
toren ved  væggen  -  en  lillebitte  brun  plet,  der  bevæge- 
de sig  langsomt  ind  mod  midten  af  hallen.  På  dette  tids- 
punkt havde  den  omhyggeligt  tilbagelagt  ca  en  meter. 
De  fleste  af  medlemmerne  var  ankommet  og  stod  og 
hilste  på  hinanden  i  forhallen  før  mødet  begyndte. 

Min  første  indskydelse  var  at  skubbe  den  tilbage  un- 
der radiatoren,  efterfulgt  af  en  barnagtig  tanke  om  at 
træde  på  den.  Heldigvis  for  edderkoppen  blev  min  gru- 
somhed hurtigt  afløst  af  nysgerrighed.  Det  så  ud  som 
om  edderkoppens  liv  var  begrænset,  ikke  mindst  fordi 
den  fortsatte  den  kurs,  den  én  gang  havde  besluttet  sig 
til.  Jeg  var  så  betaget,  at  jeg  blev  stående  og  iagttog 
den,  idet  jeg  spekulerede  på,  hvordan  det  mon  ville  en- 
de -  denne  uundgåelige  ulykke,  hvor  den  blev  trådt 
under  fode. 

Jeg  forstår  ikke  hvordan  distriktspræsidenten,  bror 
Tashiro,  kunne  se  den.  Han  var  tilsyneladende  sent  på 
den,  eftersom  han  styrede  hen  imod  fordøren  for  at 
komme  afsted  til  et  andet  møde,  med  mappen  i  den 

ene  hånd,  en  båndoptager  i  den  anden  og  en  projektor 
til  lysbilleder  under  armen.  Hans  tanker  var  sikkert  op- 
taget af  den  uendelige  række  ansvar  som  skal  udføres  i 
et  missionsdistrikt.  På  en  eller  anden  måde  så  også  han 
den  lille  edderkop  midt  i  folkemængden.  Han  standse- 
de omgående,  satte  sine  ting  fra  sig  og  undskyldte  sig. 
Han  skilte  folkemængden,  gik  lige  så  stille  hen  og  tog 
edderkoppen  op  på  sin  hånd,  hvorpå  han  satte  den 
udenfor  til  venligere  omgivelser.  Næsten  uden  at  være 
klar  over  afbrydelsen,  skyndte  han  sig  afsted  til  det 
ventende  møde. 

Det  var  så  enkelt,  en  meget  naturlig  handling  for  en 
ydmyg  Herrens  tjener,  og  det  åbenbarede  en  vidunder- 
lig analogi  for  mig.  Jeg  så  for  mig  Frelseren  standse  op 
midt  i  nogle  indviklede  opgaver  med  at  skabe  utallige 
verdener,  for  personligt  at  undervise,  formane  og  ofre 
sig  på  grund  af  en  uforstående  menneskeraces  sag,  til- 
syneladende et  fnug  i  evighedens  endeløse  korridorer. 
Han  løftede  med  guddommelig  hengivenhed  menne- 
sket op  fra  den  visse  dom,  og  bar  det  ud  i  frie  omgivel- 
ser med  mulighed  for  at  leve  og  udvikle  sig. 

Jeg  tænkte  på  alle  de  tusinder  af  japanere,  som  end- 
nu ikke  kendte  til  Herrens  store  kærlighed,  mennesker 
som  jeg  var  blevet  sendt  til  for  at  undervise.  Mit  hjerte 
fyldtes  af  en  fornyet  beslutsomhed,  mens  jeg  ilede  til 
min  søndagsskoleklasse.  Jeg  besluttede  mig  til  at  redde 
edderkoppen  næste  gang.  □ 


MK 


Da  jeg  stod  på  jernbanesta- 
tionen, løb  tårerne  ned 
ad  mine  kinder.  Jeg  skul- 
le forlade  mit  hjem  i  Wales,  for  at 
rejse  til  et  fremmed  land  og  be- 
gynde en  ny  tilværelse  ved  Brig- 
ham Young  universitet  i  Utah.  Mi- 
ne kufferter  var  læsset  på  toget  og 
det  eneste  der  manglede  var,  at 
jeg  skulle  sige  farvel  til  min  far.  Vi 
stod  et  par  sekunder  i  en  tæt  om- 
favnelse. Han  bøjede  sig  og  hvi- 
skede i  mit  øre:  „Du  skal  nok  få 
det  godt.  Jeg  har  tillid  til  dig."  Han 
skubbede  let  til  mig,  for  at  hjælpe 
mig  op  i  det  holdende  tog. 

Hans  vinkende  hånd  og  høje 
skikkelse  forsvandt  langsomt  ud  af 
syne,  og  jeg  fyldtes  med  tomhed. 
Jeg  følte  mig  isoleret  og  ensom. 
Jeg  stirrede  ud  ad  vinduet  på  de 
kendte,  grønne  marker,  hækkene 
og  de  grå  stenhytters  falmede  fa- 
cader. Støjen  fra  de  snakkende  da- 
mer, som  var  med  toget,  og  folk 
der  raslede  med  aviser  når  de 


vendte  blad,  druknede  i  særlige 
barndomsminder  jeg  havde  haft 
med  min  far. 

Han  stod  på  den  faldefærdige 
bro  med  min  2-årige  bror  på  ryg- 
gen. „Kom  nu,  Sian.  Hold  mig  i 
hånden,  så  kan  vi  gå  sammen 
over  broen."  Hans  stemme  lød  så 
betryggende,  men  mine  knæ  ry- 
stede. Jeg  var  rædselsslagen.  Fra 
det  sted  hvor  jeg  stod,  kunne  jeg 
se  de  reb,  som  holdt  broen  oppe, 
svinge  frem  og  tilbage  under  de 
gåendes  vægt.  Jeg  kunne  høre 
rebets  knagen  over  vandets  tor- 
denbrøl, dybt  nede  i  kløften.  Min 
viden  om  ingeniørvirksomhed  var 
meget  begrænset  i  min  unge  al- 
der, men  jeg  var  overbevist  om  at 


Sain  Bessey 


TILLID 
KAN  LÆRES 


Jeg  kiggede  op,  og  så  at 
udtrykket  i  min  fars  øjne 
var  som  en  afspejling  af  mit 
eget  blik.  Det  sagde  -jeg 
elsker  dig,  jeg  har  tillid  til 
dig,  og  jeg  ved  at  du  kan 
gøre  hvad  du  sætter 
dig  for. 


broen  var  usikker.  Jeg  rystede  af 
skræk  og  trådte  et  skridt  tilbage. 

„Sian,"  sagde  min  far,  venligt 
men  bestemt,  „se  på  mig."  Jeg  så 
op  i  hans  stærke,  kærlige  ansigt. 
„Hav  tillid  til  mig.  Så  skal  det  nok 
gå."  Han  rakte  sin  hånd  frem.  Jeg 
så  ham  ind  i  øjnene  og  trådte  ud 
på  den  gyngende  bro.  Jeg  surmu- 
lede og  kom  med  et  lille  snøft.  Min 
far  tog  mig  fast  i  hånden  og  vi  be- 
vægede os  fremover.  Jeg  holdt 
fast,  og  pludselig  vidste  jeg,  at  vi 
ville  komme  over  i  sikkerhed. 

Jeg  havde  mange  gange  sat 
min  lid  til  hans  store  hænder.  Og 
jeg  havde  ofte  set  ham  smile  blidt 
over  min  spænding  ved  nye  even- 
tyr og  erobringer. 

Det  var  sådan  han  så  på  mig,  da 
jeg  nåede  toppen  af  Snowdon 
bjerget  -  det  højeste  bjerg  i  Eng- 
land eller  Wales.  De  gamle  mine- 
arbejders sti,  som  gik  op  ad  bjerg- 
siden, var  dækket  med  løse  sten 
som  rullede  under  vore  fødder  når 
vi  gik.  De  skarpe  grå  klipper  og 
rullestenene  som  lå  spredt  rundt 
omkring  stod  i  skarp  kontrast  til 
den  blå  himmel  og  de  hvide  skyer 
over  os.  Ind  imellem  passerede  vi 
et  omstrejfende  får,  som  ledte  ef- 
ter et  sted  at  græsse.  Disse  dristige 
dyr  var  så  vant  til  at  der  kom  men- 
nesker forbi,  at  de  næsten  ikke  be- 
mærkede os. 

Det  varede  ikke  længe  før  mine 
korte  ben  var  ømme  og  trætte. 
Det  var  som  om  den  grå  sti  ingen 


ende  fik.  „Kom  nu,  Sian.  Du  kan 
godt,"  min  far  opmuntrede  mig, 
idet  han  trak  mig  op  på  sin  ryg. 
Det  gjorde  det  vanskeligere  for 
ham,  men  det  var  en  lettelse  for 
mig.  Vi  traskede  forbi  smuldrende 
stenmure,  som  længst  forglemte 
hyrder  havde  rejst.  På  afstand  lig- 
nede de  store  ar  på  bjergvæggen. 

Endelig  nåede  vi  den  sidste  op- 
stigning. Min  far  holdt  fast  om 
min  hånd  mens  vi  kravlede  op.  Da 
vi  nåede  toppen  satte  vi  os  ånde- 
løst ned.  Jeg  så  mig  omkring. 
Langt  ude  kunne  vi  se  folk  bevæ- 
ge sig  som  myrer  i  mange  forskelli- 
ge farver.  Så  langt  øjet  rakte  kun- 
ne vi  følge  bjergryggene  og  de  dy- 
be dale,  og  i  det  fjerne  så  vi  et 
glimt  af  den  blå  Nordsø.  Jeg  stirre- 
de forundret  og  lo  af  spænding. 
„Vi  klarede  det,  far.  Vi  nåede  helt 
op  til  toppen!"  Jeg  kiggede  op,  og 
så  at  udtrykket  i  min  fars  øjne  var 
som  en  afspejling  af  mit  eget  blik. 
Det  sagde  -jeg  elsker  dig, jeg  har 
tillid  til  dig,  og  jeg  ved  at  du  kan 
gøre  hvad  du  sætter  dig  for. 

Aller  dybest  nede  i  min  bevidst- 
hed hørte  jeg  den  rytmiske  lyd  af 
toget,  som  bevægede  sig  henover 
skinnerne,  men  mine  tanker  var 
langt  borte.  Jeg  indså  med  stigen- 
de undren  hvordan  et  evigt  bånd 
var  blevet  knyttet  mellem  min  far 
og  mig  under  min  opvækst.  Min 
barndoms  frygt  og  tillid  til  hans  til- 
syneladende uendelige  viden, 
havde  udviklet  sig  til  et  kærligt. 


fortroligt  fællesskab,  som  vi  delte 
mere  og  mere  efterhånden  som 
jeg  modnedes  og  gjorde  erfa- 
ringer. 

Denne  tanke  forekom  mig  så 
kendt.  Mon  det  var  således  mit 
forhold  til  min  himmelske  Fader 
var  blevet  til?  Lige  som  i  min  jordi- 
ske barndom  -  måske  mit  førjordi- 
ske liv  var  en  tid,  hvor  jeg  udvikle- 
de tro  og  tillid  til  min  Fader!  Jeg 
lærte  alt  hvad  jeg  kunne,  mens  vi 
var  sammen,  så  forlod  jeg  mit  him- 
melske hjem,  i  bevidstheden  om  at 
min  himmelske  Fader  havde  tillid 
til  mig  og  mine  muligheder  for  at 
gøre  godt  i  den  nye  fase  af  mit  liv. 

Da  jeg  tænkte  på  dette,  fyldtes 
jeg  med  varme.  Den  fortog  sig 
langsomt  og  efterlod  en  hul  smer- 
te i  mit  indre.  Jeg  vidste  at  hvor 
langt  jeg  end  ville  rejse  fra  mine 
jordiske  forældre,  så  ville  jeg  en 
dag  vende  tilbage  og  stadig  føle 
den  nærhed  og  tillid,  som  vi  hav- 
de til  hinanden.  Men  det  vigtigste 
af  det  hele  var,  at  jeg  erkendte,  at 
jeg  havde  knyttet  et  bånd  helt  ma- 
ge til  dette,  til  mine  himmelske  for- 
ældre. Efterhånden  som  min  tro 
og  tillid  til  min  himmelske  Fader 
øgedes,  så  vil  hans  tro  og  tillid  til 
mig  også  gøre  det.  Han  vil  altid 
være  der  for  at  hjælpe  mig,  der- 
som jeg  blot  vil  anråbe  ham,  og  en 
dag  kan  jeg  vende  tilbage  og  bo 
sammen  med  ham  og  føle  dette 
evige  fælleskab,  hvis  min  tro  for- 
bliver stærk  nok.  □ 


